Συνέλευση Συντονισμού Εργαζομένων-Ανέργων Πρέβεζας: “Να μην κατατεθεί το αντεργατικό τερατούργημα στη Βουλή”\nΔευτέρα, 24 Μαϊος 2021 09:55\n“Η κυβέρνηση της ΝΔ φέρνει νόμο-έκτρωμα, κόλαση για τους εργαζόμενους, που θέλει να μας κάνει σκλάβους της εργοδοσίας, σκλάβους του κεφαλαίου. Ο Νόμος Χατζηδάκη-Μητσοτάκη:\nα) Επιβάλλει 10 ώρες δουλειά την ημέρα… Θα ρυθμίζεται «ευέλικτα» το ωράριο ώστε όταν έχει δουλειά να δουλεύουμε και με τον «νόμο» δέκα ώρες την ημέρα και να «γυρνάνε» τις πρόσθετες ώρες πίσω όταν… «δεν έχει δουλειά»…\nβ) Αυξάνονται οι ώρες της υπερωρίας σε 150 για όλους τους κλάδους, ενώ παράλληλα με το παραπάνω (10ωρο) καταργείται πλήρως η πληρωμή τους.\nγ) Χτυπάει τις Συλλογικές Συμβάσεις Εργασίας καθώς η «διευθέτηση του χρόνου εργασίας» θα επιδιώκεται να γίνεται με ατομικές συμβάσεις εργασίας.\nε) Χτυπιέται βάναυσα και με πολλούς τρόπους η δυνατότητα οργάνωσης και αντίστασης και καταργείται το δικαίωμα στην απεργία. Το νομοσχέδιο εισάγει υποχρεωτικά τις «ηλεκτρονικές ψηφοφορίες» για τα σοβαρά ζητήματα του σωματείου και για την κήρυξη απεργίας φακελώνοντας τους εργαζόμενους. Δημιουργεί έναν νόμιμο απεργοσπαστικό μηχανισμό καθώς υποχρεώνει τα συνδικάτα να καθορίζουν «προσωπικό ασφαλείας» που πρακτικά κάνουν την απεργία άχρηστη.\nΣτην εποχή που η ανάπτυξη της τεχνολογίας και η παραγωγικότητα της εργασίας καθιστούν δυνατή τη ριζική μείωση των ωρών εργασίας με αύξηση των αποδοχών (5ήμερο-6ωρο-30ωρο σταθερό) , το κεφάλαιο για να ξεπεράσει την βαθιά του κρίση και να μπορέσει να διατηρήσει και να αυξήσει τα κέρδη του αλυσοδένει του εργαζόμενους να δουλεύουν νύχτα με νύχτα χωρίς δικαιώματα.\nΣτόχος τους είναι η απαξίωση της εργατικής δύναμης , με την εκμετάλλευση να γίνεται πιο έξυπνη, ευέλικτη και «στην ώρα της»…\nΗ άθλια κυβέρνηση της ΝΔ «χτίζει» πάνω στην πολιτική ΣΥΡΙΖΑ, που κράτησε όλες τις αντεργατικές ρυθμίσεις των μνημονίων και τις προχώρησε ακόμα περισσότερο.\nΑφού μας δολοφονεί καθημερινά αφήνοντας τον λαό έρμαιο στην πανδημία, τον κόσμο να πεθαίνει στα νοσοκομεία ενώ οι ΜΕΘ στα ιδιωτικά νοσοκομεία πολυτελείας είναι άδειες, τώρα αξιοποιεί την πανδημία για να μας οδηγήσει στο αντεργατικό τερατούργημα.\nΝα μην περιμένουμε να κάνουμε μια απεργία για την «τιμή των όπλων» όταν θα ψηφίζετε ο νόμος. Δεν περιμένουμε τίποτα από τον εργοδοτικό-κυβερνητικό συνδικαλισμό τύπου ΓΣΕΕ που έχει εδώ και χρόνια παραδώσει τα όπλα. Οργανωνόμαστε-ενημερωνόμαστε στα πρωτοβάθμια σωματεία, τις επιτροπές αγώνα και τις αγωνιστικές συλλογικότητες. Έχουμε τη δύναμη στα χέρια μας. Με τον οργανωμένο και πολιτικά επικίνδυνο για το σύστημα αγώνα μας, μπορούμε να φέρουμε τα πάνω κάτω.\nΝΑ ΣΗΜΑΝΕΙ ΓΕΝΙΚΟΣ ΟΡΓΑΝΩΜΕΝΟΣ ΞΕΣΗΚΩΜΟΣ . ΕΙΝΑΙ Η ΜΟΝΗ ΛΥΣΗ\n5ήμερο – 6ωρο- 30ώρο σταθερό. Όχι στην «ευέλικτη απασχόληση». Όχι στην ζωή λάστιχο! Καμιά δουλειά τη Κυριακή για όλους τους κλάδους. Σταθερή και ασφαλισμένη δουλειά για όλους. Όχι στις ατομικές συμβάσεις εργασίας. Πλήρης επαναφορά της ισχύος των ΣΣΕ, κατάργηση όλου του αντεργατικού μνημονιακού πλαισίου. Αύξηση του βασικού μισθού στα 900 ευρώ, πλήρης επαναφορά της υποχρεωτικότητας των κλαδικών συμβάσεων. από τους αγώνες και τα σωματεία. Καμιά κυβερνητική/κρατική παρέμβαση. Όχι στον εργοδοτικό κυβερνητικό συνδικαλισμό. Επίδομα ανεργίας χωρίς προϋποθέσεις ίσο με τον βασικό μισθό. Πλήρης κάλυψη των απωλειών της πανδημίας για όλους τους εργαζόμενους. Επίταξη των ιδιωτικών νοσοκομείων, άμεσες προσλήψεις και ενίσχυση του ΕΣΥ, αποκλειστικά δημόσια δωρεάν υγεία για όλους\nΑΠΕΡΓΙΑ όταν κατεβάσουν το νομοσχέδιο στις επιτροπές της βουλής\nΑΠΕΡΓΙΑΚΗ ΚΛΙΜΑΚΩΣΗ στη ψήφιση.\nΚΑΤΑΛΗΨΕΙΣ-ΔΙΑΔΗΛΩΣΕΙΣ-ΚΕΝΤΡΑ ΑΓΩΝΑ ΠΑΝΤΟΥ\n«ΣΥΝΕΛΕΥΣΗ ΣΥΝΤΟΝΙΣΜΟΥ ΕΡΓΑΖΟΜΕΝΩΝ ΑΝΕΡΓΩΝ ΠΡΕΒΕΖΑΣ»”.\nΠερισσότερα σε αυτή την κατηγορία: « Το Alati επέλεξαν τα μέλη του Porsche Club Greece για να δοκιμάσουν τις νοστιμιές της Πρέβεζας! Rapid tests κάθε Δευτέρα στη Φιλιππιάδα και κάθε Τρίτη στο Θεσπρωτικό »


31 Μαρ 2013 22:00\nΟι Μinor Project έρχονται στο Gazarte για ένα live κάθε μήνα! Στις 27 Ιανουαρίου, στις 24 Φεβρουαρίου και στις 31 Μαρτίου.\nΜία μπάντα από τις πιο αγαπημένες της ελληνικής μουσικής σκηνής αφού εδώ και πολλούς μήνες το τραγούδι τους In colours παίζεται από όλα τα ραδιόφωνα, ελληνικά και ξένα.Τέσσερις νέοι που βρέθηκαν στην Πάτρα για σπουδές, ενώθηκαν για την κοινή τους αγάπη, τη μουσική και δημιούργησαν μία εκπληκτική μπάντα. Τους Minor Project ή αλλιώς.. ένα σχέδιο σε κλίμακα μινόρε!\nΟι Minor Project είναι ο Στάθης Δράκος στο πιάνο και στα φωνητικά, Γιώργος Κολοκύθας στο μπάσο και στις δεύτερες φωνές, η Μαρία Καρότση, ο Αλέξανδρος Μπαλτάς στα ντραμς και ο Βίκτωρ Φλωρίδας στις κιθάρες.\nΜια παρέα μουσικών που συνθέτουν και συνεργάζονται γενναιόδωρα, φλερτάροντας με την αισιοδοξία, το ρομαντισμό, τη νεανικότητα, τη φωτεινότητα των συναισθημάτων και των εκμυστηρεύσεων. Δηλαδή, ό,τι μας λείπει για να μετατρέψουμε την γκρίζα καθημερινότητα σε μία χρωματιστή και ανοιχτή πηγή δημιουργικότητας και διάδρασης.\nΤΙΜΕΣ ΕΙΣΙΤΗΡΙΩΝ: A ΖΩΝΗ 20€ / Β ΖΩΝΗ 15€ / Γ ΖΩΝΗ 10€ / ΟΡΘΙΟΙ 7€


ΤΟ ΕΙΛΗΤΑΡΙΟΝ: Δεκεμβρίου 2021\nΚαταλάβετέ το, επιτέλους, όλες και όλοι, και μην παρασύρεστε. Νέοι, αγόρια, κορίτσια, παιδιά, καθώς και άνθρωποι όλων των ηλικιών, όλων των επιρροών, των αδυναμιών και των πτώσεων. Δε βλέπετε; Ή μάλλον, δείτε αυτό που ήδη αισθάνεστε προ πολλού μέσα σας: Λάσπες και λασπουριά, παντού!!! Αυτές τις λάσπες θέλουν να μας ταΐζουν, αυτές τις λάσπες θέλουν από εμάς να πετάμε και να ρίχνουμε ο ένας τον άλλον, για να καλυφθεί έτσι κάθε ίχνος αξιοπρέπειας και καθαρότητας από την καρδιά μας. Και, ναι!!! Υπάρχουν πολλά «Νηστικά ΠορνοΑρκούδια» εκεί έξω και μας περιμένουν στη γωνία για να μας διασύρουν με κάθε πανουργία και βαναυσότητα. Γιατί άλλο είναι να είσαι τρελός από έρωτα και άλλο είναι να είσαι αυτοκτονικά αφελής και απερίσκεπτος. Γέμισε ο τόπος με αυτά τα «ροκιέ» αποβράσματα, με το χαζοϋφάκι, το στυλάκι, τη μαγκιά και την καφρίλα, με τα ψυχρά, άνοστα και αγέλαστα ανέκδοτα, με τις ατάκες σαν ζαλιστικούς προλόγους, με τα εύκολα λεφτά από τα μαγαζιά και τα νυχτοπερπατήματα, με τη μάσα, τη λύσσα, την αλανιά, την αρπαχτή, και φυσικά το επίμαχο «οπτικοακουστικό υλικό» των τυχάρπαστων συνευρέσεων! Γέμισε ο τόπος από τέτοια ελεεινά «Νηστικά Πορνοαρκούδια» να κυκλοφορούν ανύποπτα, ελεύθερα, μάλλον εγκληματικά ελευθεριάζοντα, αχαλίνωτα, αδίστακτα, αδίκαστα, ατιμώρητα και αφυλάκιστα. Και μόνο που τους δίνετε χώρο–χρόνο–τρόπο για κάποια «απλή γνωριμία», δίχως να το ξέρετε και δίχως να το συνειδητοποιείτε καν, τους κάνετε ολοένα πιο άρπαγες, πιο θηριώδεις, πιο πορνολιγούρηδες, πιο γυναικοφάγους, πιο κακουργηματικούς. Υψώστε τις κεραίες σας, τα φίλτρα της αυτοπροστασίας σας, δώστε τους να «φάνε την πόρτα» σας, ραπίστε τους δυνατά με την άρνηση και την απώθηση του δίκαιου θυμού σας, βάλτε μπροστά σας γερά τείχη αδάμαστου βεβιωμένου ήθους και μείνετε μακριά κι αλάργα!!! Πήγε το θύμα (ή μάλλον ένα από τα θύματα που παρουσιαστήκανε μέχρι τώρα) να ενημερώσει και να ειδοποιήσει τη γυναίκα (φυσικά, έχει και αυτή τις τραγικές ευθύνες της που έγινε «γυναίκα» «του»!) αυτού του «Πορνοαρκουδιού», που χόρευε με τόση γουρουνιά και αναλγησία τόσο καιρό πάνω στην αξιοπρέπεια ή την αφέλειά της, και τί γύρισε και της είπε, παρακαλώ; «Τον αδικείς»!!!! Να, το πραγματικό φινάλε του άγριου τέλματος της κόλασής μας: Η μία γυναίκα να τρώει και να αδικεί την άλλη για τη χάρη ενός αληταρά!!! «RevengePorn», λέει!!! Και ποιος πονηρότατος κόσμος από τη φύση του δεν χρησιμοποίησε την πορνεία και την εκπόρνευση για εκδίκηση; Η ίδια η πορνεία, για όσους δεν ξέρουν ή δεν θέλουν ν’ αγαπούν, είναι η διαβολικότερη εκδίκηση του εαυτού μας. Ελπίδα και σωτηρία καμία σε αυτόν τον αλλοπρόσαλλο, τον παράφρονα, τον κανιβαλικό, σαρκολάγνο, γυναικοφαγικό και υπερπορνικό κόσμο! Να σώζεστε με τη δύναμη, με το κάλλος και την ακεραιότητα της Χάριτος του Χριστού. Αλλιώς οι λάσπες του πορνόκοσμου θα απειλούν –συνέχεια, εξακολουθητικά και επαναλαμβανόμενα– τη ψυχή, το σώμα, την ίδια ζωή σας, τη ζωή μας, τη ζωή όλων μας!!!... .. .\nΑναρτήθηκε από π. Δαμιανός στις 11:23 μ.μ. Δεν υπάρχουν σχόλια:\nΗ κρίση είναι λειτουργία του ανθρώπινου μυαλού. Κρίνουμε, θέλοντας και μη. Όταν λες: «Ο τάδε είναι ειλικρινής· μπορεί κάποιος να τον εμπιστεύεται». Αυτό είναι μία κρίση. Όταν λες: «Ο τάδε άνθρωπος είναι φλύαρος, με κουράζει, δεν μπορώ. Ήρθε μου έκανε επίσκεψη, με ταλαιπώρησε». Αυτό είναι μία κρίση. Είσαι προϊστάμενος μιας υπηρεσίας και κάνεις εκθέσεις για τους υφισταμένους σου. Και λες: «Αυτός είναι πιστός στο καθήκον, είναι εντάξει στην υπηρεσία, δεν είναι άνθρωπος ραστώνης, είναι εργατικός, είναι…». Αυτό είναι κρίση. Ο καθηγητής στους μαθητές του. Τώρα κατάργησαν και τη βαθμολογία. Εν πάση περιπτώσει, βαθμολογία ούτως ή άλλως υπάρχει. «Ο ένας είναι για 18, ο άλλος για 15, ο άλλος είναι για 10, ο άλλος είναι για 5». Αυτό είναι μία κρίση. Ο επιθεωρητής στις εκθέσεις, τις οποίες υποβάλλει για τους υφισταμένους του, κάνει κριτική. Ή είσαι σε ώρα γάμου. Και σου φέρνουν μια κοπέλα, σταθμίζεις τα υπέρ και τα κατά. Και λες: «Αυτή η κοπέλα έχει αυτό και εκείνο το προσόν, αυτό και εκείνο το ελάττωμα. Κάνει ή δεν κάνει για μένα;». Όλα αυτά τα πράγματα είναι κρίσεις. Η κρίση, λοιπόν, είναι λειτουργία του ανθρώπινου μυαλού. Δεν μπορούμε να τη βγάλουμε. Και να θέλουμε ακόμη, δεν μπορούμε. Ή λέμε: «Σήμερα έχει σύννεφα». Αυτό είναι κρίση. «Σήμερα έχει κρύο». Υπάρχει, λοιπόν, κρίση καταστάσεων, προσώπων και πραγμάτων. Κρίνουμε συνεχώς.\nΌταν ο Κύριος λέγει: «Μη κρίνετε», δεν εννοεί αυτού του είδους την κρίση. Δηλαδή την αξιολόγηση καταστάσεων, αλλά την κατάκριση, την καταδίκη του άλλου. Το να βγάζουμε εμείς απόφαση για τον άλλον, για τον συνάνθρωπό μας. Αυτό είναι που απαγορεύει ο Κύριος, την κατάκριση.\nΤώρα, πότε δεν είναι κατάκριση, ακόμα κι όταν μιλάμε για τα ελαττώματα του άλλου, ενώ είναι απών; Λέει ο Μέγας Βασίλειος ότι σε δύο περιπτώσεις δεν κατακρίνουμε, ακόμη κι όταν χαρακτηρίζουμε έναν άνθρωπο και μιλούμε για τα ελαττώματά του. Όταν αυτό το κάνουμε τρεις, τέσσερεις, πέντε άνθρωποι για να βρούμε τον καλύτερο τρόπο διορθώσεως αυτού του ανθρώπου. Μαζευόμαστε πέντε άνθρωποι και λέμε: «Ο τάδε αδελφός μας έχει αυτό το ελάττωμα, τι μέσα θα μετέλθουμε για να διορθώσουμε το ελάττωμά του;». Ξεκινάμε από αγάπη προς τον συνάνθρωπό μας. Αυτό δεν είναι κατάκριση.\nΚαι δεύτερον, όταν το λέμε σε κάποιον με σκοπό να τον προφυλάξουμε από τη βλαπτική επίδραση του αδελφού που έχει το ελάττωμα αυτό. Λες σε κάποιον: «Ο τάδε, τον οποίον τώρα γνώρισες, έχει τη μανία να ζητάει δανεικά και αγύριστα, να μη δίνει ποτέ αυτά τα οποία παίρνει. Πρόσεχε, έχει βάλει κόσμο και κοσμάκη στο χέρι. Μη σε βάλει κι εσένα. Δεν θα πάρεις πίσω τίποτε. Αν έχεις λεφτά για πέταμα, δώσε του κάτι. Αλλά αν δεν έχεις και του δώσεις, θα στα φάει· δεν θα στα επιστρέψει». Ή, «ο άλλος σου λέει ψέματα, μην πιστεύεις ό,τι σου λέει». Ή, «ξέρω ’γω, κατακρίνει τους πάντες. Θα έρθει να σου πει ο τάδε μού ’πε τούτο, μού ’πε το άλλο. Δεν διστάζει ούτε να συκοφαντήσει ακόμη. Είναι ένας άνθρωπος με κάποια κακία, κάποια μοχθηρία. Πρόσεχέ τον, μη γίνεις θύμα αυτών τα οποία θα σου πει».\nΌταν, λοιπόν, το λέμε, είτε για να βρούμε τρόπο διόρθωσης των συνανθρώπων μας, ή για να προφυλάξουμε κάποιον που δεν ξέρει από τις συνέπειες των ελαττωμάτων του άλλου, τότε δεν κάνουμε κατάκριση. Όταν όμως δεν υπάρχουν αυτά τα στοιχεία και βάζουμε κάτω τον αδελφό μας και ανατέμνουμε τα ελαττώματά του, τότε κάνουμε κατάκριση. Όταν αυτό το λέμε για να εξουθενώσουμε τον αδελφό, για τον ρίξουμε στη συνείδηση του άλλου ή για να εκφράσουμε δικά μας πάθη εναντίον του αδελφού, δικές μας κακίες, τότε είναι κατάκριση. Η ειδοποιός διαφορά είναι αν υπάρχει ενδιαφέρον και αγάπη για τη διόρθωση του αδελφού ή για την προφύλαξη κάποιου άλλου και όχι διάθεση εξουθενώσεως του πλησίον.\nΠροσοχή, λοιπόν, στην κατάκριση. «Ή τέτοια, η αλλιώτικη, η τέτοια, η αλλιώτικη». Προ παντός, εσείς οι γυναίκες, που ρέπετε περισσότερο από εμάς στο κουτσομπολιό και στην κατάκριση. Μην κατακρίνετε. Δεν ξέρετε πώς την έκανε τη μία πράξη ή την άλλη. Δεν ξέρετε σε τι κατάσταση βρέθηκε. Δεν ξέρετε ποιο είναι το βαθύτερο νόημα αυτής της πράξεως. Μόνο ο Θεός «ἐτάζει καρδίας καὶ νεφρούς» (Ψαλμ. 7, 10). Εμείς βλέπουμε την κατ’ όψιν κρίση. Και ο Κύριος λέει: «Μὴ τὴν κατ’ ὄψιν κρίσιν κρίνετε» (Ιωάν. 7, 24).\nΌπως είπε ο Κύριος, θα δούμε πόρνες και τελώνες «νὰ προάγουν ἡμᾶς εἰς τὴν βασιλείαν τῶν οὐρανῶν» (Ματθ. 21, 31). Κι εμείς «οἱ υἱοὶ τοῦ Ἀβραάμ» θα κλεισθούμε έξω. «Ἐν ᾧ κρίματι κρίνετε, κρισθήσεσθε» (Ματθ. 7, 2). Δεν ξέρουμε για κάνει ο άλλος το άλλο· και πώς το κάνει· και ποιο είναι το νόημα. Κρίνουμε «τὴν κατ’ ὄψιν κρίσιν» (Ιωάν. 7, 24). Ο Θεός που κρίνει σε βάθος –«ἄνθρωπος βλέπεται εἰς πρόσωπον. Θεὸς δὲ εἰς καρδίαν» (Α΄ Βασ. 16, 7)–, Εκείνος ξέρει να αποδώσει στον καθένα, σύμφωνα με τα έργα του. Εμείς να είμαστε επιφυλακτικοί και να μην είμαστε πρόχειροι στις κρίσεις και στις κατακρίσεις.\nΌπως εγώ καμιά φορά μπαίνω εδώ που κάθονται μερικοί και περιμένουν εξομολόγηση και έρχεται κάποιος που ζητάει βοήθεια και τους κάνω νεύμα, για να καταλάβουν ότι είναι απατεώνας. Αυτό το λέω για να τους προφυλάξω. Διότι έχω πέσει θύμα πολλών απατεώνων, σας έχω αφηγηθεί μερικά περιστατικά. Μέχρι που, κάποιος ήρθε και μου παράστησε τον γιο του Κόντογλου· κι ο Κόντογλου, ο μακαρίτης, δεν είχε γιο. Μόνο κόρη είχε. Και ήρθε και μού ’πε ότι είναι γιος του Κόντογλου και με έβαλε στο χέρι. Κι εγώ ήξερα τον Κόντογλου και ήξερα ότι δεν είχε γιο και την έπαθα. Λέω, μπας κι έχει κανένα γιο κι είναι τσακωμένοι και δεν το ξέρω· τον έχει διώξει χρόνια από το χέρι και δεν το ξέρω. Λοιπόν, όταν λέω προσέξτε μη σας βάλει στο χέρι, γιατί αυτός είναι απατεώνας και θα πάει να τα πιει τώρα στις ταβέρνες, δεν κατακρίνω.\nΈχουμε το δικαίωμα να κρίνουμε. «Ἐλεγμῷ ἐλέγξεις τὸν πλησίον σου», λέει η Αγία Γραφή, «καὶ οὐ λήψεις δι’ αὐτὸν ἁμαρτίαν» (Λευ. 19, 17). Δεν θα καταλογισθεί σ’ εμάς η αμαρτία του πλησίον μας, εάν τον ελέγξουμε, εάν του υποδείξουμε αυτό το οποίο κάνει. Αλλά πρέπει να προσέξουμε πάρα πολύ τον τρόπο με τον οποίον θα το πούμε. Εάν το πούμε με σκοπό να τον εξουθενώσουμε, τότε δεν επιτυγχάνουμε τίποτε. Το πολύ-πολύ να τον κάνουμε εχθρό μας. Εάν το πούμε με ταπείνωση, με διάκριση, με πνεύμα αγάπης προς τον συνάνθρωπό μας, αν αυτός είναι καλός, θα ακούσει την υπόδειξή μας· αν δεν είναι, δεν θα ακούσει τίποτε. Αλλά πάντοτε, όχι σαν διδάσκαλοι εμείς, αλλά σαν συμμαθητές. Όπως ο ένας μαθητής λέει στον άλλον: «Ξέρεις, αυτό δεν το έλυσες καλά, ή αυτό είναι ανορθόγραφο· θέλει ωμέγα ή θέλει περισπωμένη ή θέλει δασεία ή θέλει ψιλή». Έτσι, με ένα πνεύμα κι εμείς συμμαθητείας –και είμαστε όλοι μαθητές· διδάσκαλός μας είναι ο Κύριός μας–, να πούμε στον αδελφό μας, στον πλησίον μας: «Μήπως αυτό δεν έπρεπε να το πεις; Μήπως αυτό δεν έπρεπε να το κάνεις;». Πάντοτε με αγάπη, με ταπείνωση και με διάκριση. Όχι με διάθεση εξουθενώσεως, διότι έτσι κάνουμε τον αδελφό εχθρό μας.\nΑν, όμως, δούμε ότι μια-δυο φορές «δεν παίρνει», δεν δέχεται υποδείξεις, ας τον αφήσουμε στο θέλημά του και ας παρακαλούμε τον Θεό να τον φωτίσει να δει τα λάθη του. Γιατί υπάρχουν και άνθρωποι, οι οποίοι «δεν παίρνουν»· τους το λες, τους το ξαναλες… «δεν παίρνουν». «Όχι, έτσι είναι!». Δεύτερη φορά, τρίτη φορά, τέταρτη φορά, ασ’ τον να μάθει… Θα πάθει ίσως μια, δυο, τρεις φορές από αυτά τα οποία κάνει και θα μάθει απ’ αυτά τα οποία θα πάθει. Εάν, λοιπόν, παίρνει υποδείξεις, να τις κάνουμε, αλλά πάντοτε με αγάπη, με ταπείνωση και με αγαθό πνεύμα. Προσοχή, γιατί πολλές φορές ελέγχουμε για να εξουθενώσουμε. Αυτό δεν είναι κατά Θεόν. «Α, τον έπιασα τώρα, θα δεις πώς θα τον κάνω, ή θα δεις πώς θα την κάνω!». Δεν πρέπει να το κάνεις αυτό έτσι! Όχι μ’ αυτό τον τρόπο, όχι! Μας απορρίπτει ο άλλος.\n[ Αρχιμ. Επιφανίου Θεοδωρόπουλου:\n«Η χαρά του χριστιανού».\nΚεφ. 4ο, §2, σελ. 183–187.\nΑρχιμ. Ιωάννης Κωστώφ.\n«Άγιος Ιωάννης Δαμασκηνός»,\nΑναρτήθηκε από π. Δαμιανός στις 9:08 μ.μ. Δεν υπάρχουν σχόλια:\nΕτικέτες Λόγος Γερόντων, Πνευματικά Θέματα, Σύγχρονοι Γέροντες\nΦΩΤΙΣΤΕ ΚΑΡΔΙΕΣ ΚΑΙ ΣΠΙΤΙΚΑ\nΜΕ ΤΗΝ ΠΡΟΣΕΥΧΗ\nΚάθε λόγος ενός αγίου, ενός οσίου, ενός ασκητού, ενός μυστικού θεόλαμπρου ευχέτη, είναι και μία αποκάλυψη για μας, μια ευεργεσία που μας φανερώνεται και μας ενισχύει υπέρλογα με τη χάρη του Θεού.\nΈλεγε χαρακτηριστικά ο Γέροντας Αμβρόσιος Λάζαρης ότι το Απόδειπνο είναι σαν μια ομπρέλα χάριτος για το σπίτι από όπου αυτό λέγεται το βράδυ. Πόσο κρατάει ένα Απόδειπνο; 12, 15 με 20 λεπτά. Τι είναι τα 20 λεπτά μπροστά στη χάρη που κατέρχεται στην καρδιά μας και στο σπίτι όπου κατοικούμε και μένουμε; Περνάει η μέρα μας μέσα στη βαττολογία, την κενότητα, την αργολογία, μέσα στις τόσες μικρότητες, κι όμως! Ένα Απόδειπνο δεν μπορούμε να κάνουμε. Δεν μπορούμε ή μήπως δε θέλουμε; Και φυσικά το όλο θέμα δεν είναι περιοριστικά το Απόδειπνο, ένα Απόδειπνο, ως ένα στείρο καθήκον προσευχής. Μάθαμε στα σπιτικά μας το «Κύριε Ιησού Χριστέ, ελέησόν με!», για να μάθουμε τώρα, μηχανικά ή στανικά, και το δεκαπεντάλεπτο Απόδειπνο!\nΑχ, γονείς! Γονείς, που σπείρατε παιδιά κατά το σώμα και δεν τα δώσατε ποτέ ή τόσο λίγο τον σπόρο της Χάριτος και της Προσευχής! Σκοπός είναι, τώρα στους χαλεπούς καιρούς όπου μας πλάκωσαν είτε τα εργαστηριακά, τα υβριδικά ή τα δαιμονιακά μικρόβια, εμείς να σταματήσουμε και να «σχολάσουμε» από τα πάντα. Και να γίνουμε άνθρωποι της Προσευχής και της Χάριτος. Τα σπίτια μας, οι καρδιές μας να γίνουν φωτεινά. Να φωτιστούν από τη χάρη και τη δύναμη της αναφοράς μας προς Εκείνον, που είναι ο μόνος που μπορεί να μας σώσει, γιατί Αυτός είναι η Σωτηρία μας, ο φιλάνθρωπος Σωτήρας μας.\nΛέμε και ισχυριζόμαστε ότι Τον πιστεύουμε και ότι Τον αγαπάμε. Είναι αλήθεια αυτό; Κατά πόσο είναι έμπρακτη αλήθεια η προς Αυτόν αγάπη μας; Αν δεν κάνουμε την πίστη και την αγάπη μας προς Αυτόν Προσευχή και ικεσία, τα πάντα μέσα και έξω μας είναι και θα είναι έωλα, επισφαλή, μάταια, σαθρά και ετοιμόρροπα. Τα πάντα –τώρα, πια!– πρέπει να γίνουν Προσευχή. Τα πάντα μας πρέπει να τα σκεπάσει και να τα συμπεριλάβει η Προσευχή. «Ἐν τῷ Θεῷ ποιήσομεν δύναμιν» (Ψαλμ. 59, 14): «Με τον Θεό μας, και με τη βοήθεια που Αυτός θα μας δώσει, εμείς θα λάβουμε δύναμη και κραταίωση· γιατί Αυτός θα εκμηδενίσει όλους αυτούς που μας συνθλίβουν» (Ελλαδικά, κοινωνικά, οικογενειακά, διαπροσωπικά, προσωπικά).\nΓεμίστε την καρδιά και τα σπιτικά σας, τους χώρους και τους τρόπους της ζωής σας με Προσευχή. Με την Προσευχή της Εκκλησίας, με τις ευχές και τις δεήσεις των Ορθόδοξων Προσευχηταρίων. Δεν έχουμε άλλο χρόνο, εκτός από τον άχρονο χρόνο της Προσευχής. Δεν έχουμε άλλο πόνο, εκτός από τον θεραπευτικό πόνο και τη χαροποιητική συντριβή της Προσευχής.\nΑν δεν έλθει η Προσευχή στην καρδιά μας, στο φρόνημά μας, στην αντίληψή μας, στα νοήματά μας, στην έκφρασή μας, στον τρόπο που πορευόμαστε, σύντομα, με τον ένα ή τον άλλον τρόπο, προβλέπεται να καταποθούμε από την τοξικότητα και την πονηρία του κόσμου, από τον φόβο, τον πανικό, την ανησυχία και την ανασφάλειά του.\n«Μη προτιμάτε τίποτε άλλο εκτός από την αγάπη του Χριστού», μας έλεγε ο Άγιος Πορφύριος. Και αυτή η αγάπη είναι πρωτίστως η Προσευχή. Δηλαδή, η καρδιακή κοινωνία μας με Αυτόν, που είναι για μας και για όλον τον κόσμο, η Αλήθεια και η Ζωή. Αυτά δεν είναι πράγματα θεωρητικά και γλυκόλογα αφηγήματα, αλλά σωτηριώδεις καταστάσεις και αλήθειες, μάλλον η μόνη αλήθεια που μας σώζει εν αγάπη Χριστού.\nΣήμερα, κάθε σπιτικό, κάθε νοικοκυριό, κρύβει καλά κι έναν σταυρό, μια δοκιμασία, μια ασθένεια, μια ανημποριά, μια ταλαιπωρία, έναν πόνο, έναν πειρασμό, ένα τέλμα, ένα δάκρυ, ένα αδιέξοδο. Χαμογελούν οι άνθρωποι και, μόλις κλείσουν την πόρτα του σπιτικού τους, τους ροκανίζει ο πόνος, ο φόβος, η αγωνία, η παραίτηση, η αδημονία, η απελπισία. Για ρωτήστε λίγο τους εαυτούς σας: μήπως δεν είναι αλήθεια αυτό;\nΤο πόσο είναι αλήθεια και πραγματικότητα, αυτό το γνωρίζει η ιερά Πρόθεση, η οποία έχει μετατραπεί, με την παρατεταμένη μνημόνευση των ιερέων, που τόσο κατακρίνουν και λοιδορούν πολλοί σήμερα, μια άλλη μυστική και αθέατη «εντατική»· ίσα για να σωθούν οι άνθρωποι, διά της θείας Χάριτος, και να μην προλάβει να τους αρπάξει ο αιώνιος εχθρός μας. Χαίρεται με όλη του την κακία ο διάβολος να μας βλέπει ισοπεδωμένους από την απελπισία. Χαίρονται αφάνταστα και οι άγγελοι όταν μας βλέπουν να αγωνιζόμαστε, να τιμούμε με τη ζωή μας το βάπτισμά μας, να σπεύδουμε προς την Προσευχή και να επικαλούμαστε τον Χριστό, την Παναγία και τους Αγίους Του.\nΌλοι αυτοί, άγιοι και άγγελοι και όλος ο νοερός κόσμος των αγιασμένων προσώπων, όσο και να μην το πιστεύετε, «κρέμονται» κυριολεκτικά από τα χείλη μας, περιμένουν πώς και πώς να τους θυμηθούμε, να τους φωνάξουμε και να τους επικαλεσθούμε. Γιατί το έργο τους είναι αιώνια πρεσβευτικό υπέρ ημών: πρεσβεύουν αδιάκοπα για τη σωτηρία μας, τη σωτηρία και τον λυτρωμό μας από τα μικρά ή τα μεγάλα προβλήματα που μας κατατρύχουν και μας ταλαιπωρούν.\nΖούμε χρόνια εσχατικά, μέσα στα οποία προβλέπεται ότι θα ζήσουμε αναντίρρητα γεγονότα πρωτόγνωρα και ανήκουστα. Είμαστε όμως έτοιμοι γι’ αυτά; Έχουμε μέσα μας τη δύναμη και τη χάρη της Προσευχής; Βασανιζόμαστε από τις διάφορες θεωρίες, που ακούμε από εδώ και από εκεί, και η σύγχυση καταλαμβάνει τα φρένα μας. Ενώ η Προσευχή μάς περιμένει σιωπηλά για να φέρει μέσα μας την ειρήνη, την ισορροπία, την ευστάθεια του βίου μας. Θυμούμαστε τον Κύριο εντελώς θεωρητικά, μα όταν έρθει η ώρα της Προσευχής (και ποια στιγμή και ώρα δεν είναι στιγμή και ώρα Προσευχής;), είμαστε νωθροί, βαριεστημένοι, αμελείς, αδιάφοροι, ασυγκίνητοι, αμέτοχοι. Δεν θα μας σώσει η Προσευχή των άλλων, όταν εμείς δεν ενεργοποιούμαστε προς τη χάρη της. Πώς; Με ένα «Κύριε ελέησον!», με ένα «Υπεραγία Θεοτόκε, σώσον με!», με ένα «Άγιε (ή Αγία) του Θεού, πρέσβευε υπέρ εμού (ή υπέρ ημών)!». Κι όπως έλεγε ο Άγιος Παΐσιος: «Όταν τρώω εγώ, αυτό σημαίνει ότι τρως κι εσύ; Πρέπει να φας κι εσύ, όπως τρώω εγώ, για να τραφείς και να μην πεθάνεις από την πείνα».\nΟι Άγιοι μάς δείχνουν έκδηλα τον ανεξιχνίαστο τρόπο του Θεού, αλλά ταυτόχρονα μας δείχνουν και τον προσωπικό τρόπο της δικής μας μετοχής και ευθύνης.\nΠλάκωσαν τώρα οι αρρώστιες, οι αναπηρίες, οι ανημποριές, οι πανδημίες, κι εμείς αρνούμαστε ακόμη εγωικά να δούμε καθαρά και αθόλωτα το καθάρσιο επιτίμιο του Θεού προς τη χώρα μας, προς την κοινωνία μας και προς όλον τον κόσμο. Ο Θεός ευδοκεί, ο Θεός θέλει, αλλά ο Θεός και παραχωρεί. Αυτό που γίνεται τώρα είναι κατά παραχώρηση του Θεού. Αυτό που ζούμε δεν είναι άλλο παρά η αφυπνιστική παιδαγωγία του Θεού για τη μετάνοια, την ανάνηψη και την επιστροφή όλων. Δεν θα μας σώσουν, ούτε θα μας χαριτώσουν οι αντιχριστολογίες, οι εσχατολογίες, οι συνωμοσιολογίες, οι μελλοντολογίες, οι εμβολιομαχίες ή και οι εμβολιοφιλίες ακόμη.\n«Πολλοί αντίχριστοι υπάρχουν τώρα στον κόσμο», έλεγε προειδοποιητικά ο «Υιός της βροντής» (Α΄ Ιωάν. 2, 18). Και να θυμόμαστε και αυτό: άλλο ο κοσμοκράτωρ του κόσμου τούτου, που είναι ο διάβολος, και άλλο ο Παντοκράτωρ που είναι πάντα μόνο ο Κύριος. Όσο μετανοούμε και μας συνεπαίρνει η Προσευχή, τόσο εισερχόμαστε στον τρόπο, τη φύλαξη, την κυριότητα και την παντοκρατορία του Χριστού.\n«Κατακρύψεις αὐτοὺς ἐν ἀποκρύφῳ τοῦ Προσώπου Σου», λέει με μία ευγλωττία μυστηρίου ο Ψαλμός (Ψαλμ. 30, 21). «Θα κρύψεις και θα ασφαλίσεις όλους αυτούς που ελπίζουν σε Σένα στο απόκρυφο καταφύγιο του Προσώπου και της Παρουσίας Σου, για να προφυλαχτούν από την ταραχή των προσβολών και της κακολογίας των ανθρώπων· θα τους σκεπάσεις μέσα στη σκηνή της θείας Σου φροντίδας από τις φιλονικίες και τις συκοφαντίες των φαρμακερών γλωσσών», μας προειδοποιεί καθησυχαστικά το ψαλμικό κείμενο. Κι αν δεν συμβαίνει όλο αυτό στις μέρες μας! Η κοσμοκρατορία του διαβόλου είναι περιορισμένη και είναι «παναδύναμη».\nΤο όλο θέμα είναι οι καρδιές μας να γίνουν ευώδη ταμεία Προσευχής και τα σπίτια μας κατοικητήρια Πνεύματος. Αυτό φαίνεται κομμάτι δύσκολο, γιατί ενώ δεν είναι φανταστικό και θεωρητικό, είναι το μόνο επάξιο και αληθινό που μας μένει να κάνουμε, γιατί αυτό είναι το μόνο που μετράει, εφόσον αυτό είναι η ουσία.\nΜιλήστε, ενημερώστε, πληροφορήστε, κάντε ωραίες παρουσιάσεις, δυναμικές και πειστικές αναπτύξεις για το καλό, για το κακό, για τα δαιμόνια, για τις ενέργειές τους, για τον «αόρατο πόλεμο», για τα σχέδια του κακού που τεκταίνονται, για τις απειλές της κολάσεως που πλήττουν τη ζωή μας, μιλήστε επίσης αυτάρεσκα για «παντοδύναμες προσευχές» και για «ισχυρές προσευχές» που δήθεν «καθαρίζουν» τα κονάκια μας, για «χαλάρωση» και «ευεξία», για «θετική ενέργεια»· μετά στραφείτε παθιασμένα στηλιτεύοντας όλους «τους δεσποτάδες και τους παπάδες», εξαντληθείτε στην υστερία σας για τον αντίχριστο «που έρχεται», μονάχα όμως Προσευχή να μη κάνετε, διότι αυτό δεν το θέλει με τίποτα από εσάς, από εμάς κι από όλους, ο αιώνιος εχθρός μας!\n«Τι, προσευχή και κουραφέξαλα!», θα σπεύσουν να μας πουν οι κυνικοί τύποι. Εδώ ο κόσμος καίγεται! «Μασόνοι όλοι στην Εκκλησία!», «Προδότες!», «Πουλημένοι!». Πόσο άδικο, πόσο ψέμα! Η Εκκλησία μας, οι Πνευματικοί μας, εδώ και πόσους μήνες μάς έδωσαν μία ωραία παρότρυνση. Κάθε βράδυ, από τις 10 μέχρι τις 10:15, μαζευόμαστε όλοι νοερά και καρδιακά και κάνουμε Προσευχή. Όπως ακριβώς το έλεγε και το συνιστούσε και ο Άγιος Πορφύριος. Πόσες ψυχές μαζεύονται, αφήνουν τα σκοτάδια του κόσμου και την καταχνιά της ποικιλότροπης αμαρτίας, και συνάζονται «επί το αυτό». Σας πληροφορώ, άγγελος Κυρίου έρχεται να μαζέψει αυτά τα προσευχητικά τέταρτα του χρόνου για να τα πάει προς τον θρόνο του Παντοκράτορος Κυρίου. Οι υπόλοιποι, δηλαδή η πλειονότητα των τυπικά βαπτισμένων ορθοδόξων, τι φρονεί και τι κάνει;\nΜας έφαγε η παλιοαντάρα του φανατισμού και το σάρωμα του παθιάσματος σε όλα και για όλα και για το τίποτα. Γινόμαστε πολύ μικροπρεπείς και πολύ αναληθείς δίχως τον φωτισμό και την ειρήνευση της Προσευχής.\nΕδαφιολόγοι στο έπακρον της ανωφέλειας, πατρολόγοι της κακιάς και αδιάκριτης ώρας. Μόνο συνθήματα, οργές, κατάρες, «ανάξιος» ο ένας, «ανάξιος» ο άλλος, «προδότες», βρισιές, ιεροκατακρίσεις, παπαδολοιδωρίες, συνωμοσιολογικές εξάρσεις και οίστροι αντιεκκλησιαστικότητας. Χιλιάδες «ορθόδοξοι» είναι αυτοί που ακολουθούν μαγεμένοι την αιρετικοπλανεμένη Βασούλα («Η εν Θεώ ζωή μου») και κανείς τους δεν αποσκιρτά θαρραλέα. Νεοελληνική κατάντια. Χάσαμε εκείνα τα βαθιά ορθόδοξα, αγιοπνευματικά κριτήρια και με κάθε αγαπολογία ντοπαριζόμαστε. Πώς μας λείπουν τα θεολογικά, τα χριστοκεντρικά, τα εκκλησιαστικά βιώματα, ειδικά τώρα που η φουρτούνα και οι λαίλαπα της ΝΤΠ λυσσομανά. Η Προσευχή, όμως, πού είναι;\nΚι όμως! Αυτή την Προσευχή περιμένει από εμάς ο Χριστός και η Εκκλησία Του. Γιατί εμείς, μέσα από την Προσευχή, μαθαίνουμε μια άλλη σπουδαία και παρακλητική πραγματικότητα, που αγνοεί θεομίσητα ο κόσμος και όλα τα ζοφερά διευθυντήριά του. Ποια πραγματικότητα; Την πραγματικότητα της δυνάμεως της Δεξιάς του Κυρίου. Και να θυμάστε, πάντα τη τελευταία λέξη επί των εξελίξεων τη λέει μονάχα Αυτός.\nΔεν έχει καλή υγεία το παιδί του άλλου και τον ρωτώ: «Τόσα χρόνια έκανες μια προσευχή για το παιδί σου;». «Όχι, πάτερ!». «Μα, αυτό είναι που περιμένει από σένα ο Χριστός για να επέμβει δυναμικά». Ο άλλος χάνει τη δουλειά του, δεν γίνεται όμως, μαζί με την έρευνα που θα κάνει όσο μπορεί εντατικά σαν άνθρωπος, να μην κάνει, κυρίως και πρωτίστως, και Προσευχή. Η άλλη, τάχα μάνα, διώχνει το έφηβο παιδί της από το σπίτι για να ζήσει με το αμόρε της, και το παιδάκι της προτρέπεται να κάνει τον διωγμό του Προσευχή· κάνει Προσευχή και έρχεται κατά πάνω του η παρηγοριά του Ουρανού. Οι αδελφοί μας βρίσκονται στις εντατικές εξαιτίας του covid και η Εκκλησία διά των πιστών της (κληρικών ή λαϊκών, δεν έχει σημασία!) ξαγρυπνά. Ακοίμητη η Μάνα και η Τροφός μας, η Εκκλησία, αρπάζει κυριολεκτικά μέσα από του χάρου τα δόντια τους ασθενείς και τα γερόντια μας. Ποιος το βλέπει αυτό; Ποιος συνομωσιοφωνακλάς το αντιλαμβάνεται; Τρέχουν συνεχώς οι Άγιοι για μας και για τη σωτηρία μας, δεν τρέχει η φαντασία και η ιδέα μας.\nΞεχάστε τον εφησυχασμό, την αδιαφορία, το «μπλα-μπλα», το «εγώ πιστεύω» και το «εγώ νομίζω», το «αλλά όμως», τη λογική που δεν πιστεύει ποτέ της, την τρέλα και τη μανία της εποχής που θεομαχούν με έπαρση, την επιθετικότητα της άγνοιας πολλών. Ακόμη και στο όνομα του Χριστού, εμείς, είμαστε τόσο ανεκδιήγητα παρανοϊκοί, ώστε επιδιδόμαστε στο σπορ της πιο ανελέητης ανθρωποφαγίας. Ποιος θα έχει την ορθότερη γνώμη και ποιανού η άποψη θα υπερισχύσει. Ωραία χριστιανική ατμόσφαιρα. Καμαρώστε πνευματικότητα. Την Εκκλησία ποιος την προσέχει, ποιος την ενωτίζεται, ποιος την εγκολπώνεται, ποιος την εναγκαλίζεται, ποιος την ασπάζεται και ποιος την ακολουθεί;\nΔώστε ιλαρό και ειρηνικό φως στον τόπο της παροικίας σας με την Προσευχή. Κάντε την αγάπη σας και τον πόνο σας Προσευχή. Από το «έχω» της Προσευχής, να περάσουμε στο «είναι» της Προσευχής. Να γίνουμε εμείς οι ίδιοι Προσευχή. Αυτό είναι ο εκκλησιασμός, η θεοχαρίτωση και η εγχρίστωση της ύπαρξής μας. Αυτό είναι, εδώ βρίσκεται η συχνότητα του Θεού και, παράλληλα, η μυστική ανατολή όλων των θαυμάτων που περιμένουμε σαν άνθρωποι να αντικρίσουμε για μας, για τον αγώνα μας, για τα σπιτικά μας, για την ταλαιπωρημένη Εκκλησία μας, για την τσακισμένη και ισοπεδωμένη Πατρίδα μας.\nΗ κατά Θεόν ελπίδα είναι δίπλα μας, το ίδιο και η χαρά και η δύναμη εξ ύψους. Και περιμένουν σιωπηλά, σε μια γωνιά της μεγαλοπρέπειάς τους, να γίνουν η πνευματική γλυκιά χαραυγή της ζωής μας, με τα κελεύσματα, με τα ψιθυρίσματα, με τη φωνή, με τη συντριβή και τον παλμό της δικής μας θερμής και εγκάρδιας προσευχής!...\nΑναρτήθηκε από π. Δαμιανός στις 7:00 μ.μ. Δεν υπάρχουν σχόλια:


Το 13ο δημοτικό σχολείο στη Γένοβα - trikalaIN\nΤο 13ο δημοτικό σχολείο στη Γένοβα\nΚυλά ο χρόνος και το σχολείο μας ταξίδεψε στην ιστορική και πανέμορφη Γένοβα της Ιταλίας για τελευταίο projectErasmus+ της σχολικής χρονιάς, σε συνεργασία με την ομάδα νέων «Ιχνηλάτες του Φωτός».\nΗ θεματική του προγράμματος (2018-2-IT03-KA105-014110)είχε σχέση με τον τρόπο εξεύρεσης εργαλείων απεικόνισης και οπτικής διευκόλυνσης, για σκέψη και δημιουργία αλλαγών. Με πιο απλά λόγια μέσα από τη ζωγραφική και τη σκιτσογραφία τα παιδιά να αποτυπώνουν τα συναισθήματα τους, να τα διαχειρίζονται και να τα εξωτερικεύουν.\nΣυμμετείχαν εκπαιδευτικοί, ψυχολόγοι και νέοι από την οικοδέσποινα Ιταλία και τις Ελλάδα, Βουλγαρία, Ρουμανία, Πολωνία, Γερμανία, Ισπανία, Εσθονία.Οι εργασίες ήταν πολύπλευρες, άκρως ενδιαφέρουσεςκαι κατατοπιστικές. Διδαχθήκαμε να διαχειριζόμαστε τα συναισθήματα μας με τρόπους , ώστε να τα εξωτερικεύουμε χωρίς αναστολές, αποτυπώνοντας τι νιώθουμε με δημιουργικούς τρόπους, μέσα από ζωγραφική, σκίτσα και παιχνίδια. Ακόμη δημιουργούσαμε εικόνες της καθημερινότητας μέσω κατασκευών. Τι μας αρέσει- τι δεν μας αρέσει, πως αντιδρούμε στη χαρά-λύπη. Διαχείριση των εντάσεων. Απόρριψη, αποδοχή, πόνος, φόβος, άγχος, απόγνωση, μοναξιά, διασκέδαση, χαρά και τόσα άλλα μας κατακλύζουν μεγάλους και παιδιά στην καθημερινότητα μας. Όταν καταφέρουμε να τα αποκωδικοποιήσουμε με εκφραστικό τρόπο χωρίς να εκτιθέμεθα, τότε έρχεται και η καλύτερη διαχείριση. Ειδικά για την παιδική ηλικία που είναι ιδιαίτερα ευάλωτη, θεωρείται κρίσιμος ο τρόπος έκφρασης. Σε ένα τομέα που επικεντρωθήκαμε ήταν οι ευάλωτες κοινωνικές ομάδες όπως οι πρόσφυγες. Η Γένοβα είναι μια πόλη που λειτουργεί με καταλυτικό τρόπο στην αποδοχή και υποδοχή των προσφύγων με τις ανεπτυγμένες δομές που διαθέτει μέσω του τοπικού Δήμου, του κράτους και ιδιωτών. Αποκομίσαμε πολλά από το project και με την επιστροφή μας, διαδώσαμε τα αποτελέσματα στους εκπαιδευτικούς και μαθητές του σχολείου, μέσα από σειρά δραστηριοτήτων έκφρασης.\nΚαι λίγα λόγια για την περιοχή. Η Γένοβα ή Γένουα γνωστή και από τις επαφές των κατοίκων της με τους Βυζαντινούς, λόγω εμπορίου, φημίζεται για την πρώτη οργανωμένη τράπεζα στον πλανήτη που ιδρύθηκε εκεί με το κτίριο να λειτουργεί σήμερακαι βέβαια να μη ξεχνάμε πως είναι η πατρίδα του Χριστόφορου Κολόμβου. Μια πόλη που διατηρεί την οικιστική και πολιτισμική της παράδοση, αμφιθεατρική, με λιμάνι εμπορικό-επιβατικό. Η ιστορία φαίνεται παντού. Η οδός Γαριβάλδη με κτίρια μοναδικά, προστατευμένα από την UNESCO. Η καθολική πίστη έντονη με κατάσπαρτους ναούς. Η μεσαιωνική πόλη με το κάστρο να την περικλείει, συνδέεται με το σύγχρονο περιβάλον. Περίφημο το ενυδρείο της, ο θόλος με το βοτανικό κήπο και τα πολλά μουσεία. Εξαιρετικό το πανεπιστήμιο με ιστορία που μιλά. Βέβαια να μην παραλείψουμε και την εξοχή των Γενοβέζων που ξεπερνά τη φήμη της. Η περίφημη Ιταλική Ριβιέρα με το Πορτοφίνο, την Σάντα Μαργαρίτα, το Καμόλι και τόσα άλλα μέρη εκπληκτικής φυσικής και αρχιτεκτονικής ομορφιάς.\nΔίνουμε το ραντεβού μας για την επόμενη σχολική χρονιά με νέες δράσεις.\nTo ευχαριστώ του Ντίνου Μπάρδα


Βιβλιο δασκαλου μαθηματικα στ δημοτικου - Δημοτικό - Απαντήσεις στο Rotise.gr\nΑποτελέσματα αναζήτησης ερωτήσεων\tΒιβλιο δασκαλου μαθηματικα στ δημοτικου Απάντηση χρήστη: ε? Διαβάστε περισσότερα... Απαντήσεις σε σχετικές ερωτήσεις:\nΑυτά που λες είναι η μία όψη του νομίσματος. Όντως αυτά ίσχυαν. όχι όμως στο βαθμό που αναφέρεις. Η φυσική, ας πούμε, και πριν από ..40 χρόνια, στην Ε δημοτικού διδασκόταν για πρώτη φορά. Εκείνο που τώρα διάσκεται και δε διδασκόταν στο παρελθόν είναι -ας πούμε- εξισώσεις και δυνάμεις στη Στ δημοτικού. Όσο για τη γεωμετρία, κλάδος των μαθηματυικών είναι κι αυτή. Δεν ανέφερες όμως ακριβές παράδειγμα... Διαβάστε περισσότερα...\tΒαλε τη σωστη ερωτιματικη αντωνυμια. ........ειναι; Σε ..............παραστασει θα πατε; Για ............μαθηματα μιλατε; ................. αποφασισατε τελικα; .............κανει το αυτοκινητο;\nΠόσο κάνει το αυτοκίνητο Διαβάστε περισσότερα...\tΒ δημοτικου γλωσσα;\nμπορεις να επισκεφτεις το ΚΕΠ της περιοχης σου,να ρωτησεις.....συνηθως καθοριζεται απο την οδο στην οποια βρισκεται η οικια σου. Διαβάστε περισσότερα...\tΡώτησε τους 8


DIY Time! Κάνε μόνη σου ένα απολαυστικό & χαλαρωτικό facial spa στο σπίτι - Daily-News.GR\nDIY Time! Κάνε μόνη σου ένα απολαυστικό & χαλαρωτικό facial spa στο σπίτι\n16 Οκτώβριος 2020, 18:00\tΟμορφιά 41 Προβολές\nΤο 2020 δεν περίμενε κανένας να είναι ένα τόσο περίεργο και πρωτόγνωρο έτος. Η ζωή μας άλλαξε άρδην λόγω κορονοϊού, οι συνήθειές μας δεν έχουν σε τίποτα να κάνουν με το παρελθόν και η καθημερινότητά μας είναι αρκετά περιορισμένη όσον αφορά τις μετακινήσεις, τις επαφές και τις δραστηριότητες που άλλοτε κάναμε. Αυτό έχει άμεσα αντίκτυπο στην ψυχολογία μας και τη διάθεσή μας. Ξέρουμε ότι κι εσύ κάπως έτσι βλέπεις τα πράγματα.\nΔε θέλουμε, όμως, να πέφτεις ψυχολογικά! Όλα αντιμετωπίζονται με λίγη προσπάθεια και διάθεση. Γι’ αυτό είμαστε εμείς εδώ σήμερα! Για να σου δώσουμε μια τέλεια ιδέα, ώστε να εκμεταλλευτείς στο έπακρον αυτό το βράδυ Παρασκευής, να αφιερώσεις χρόνο στον εαυτό σου και να γίνεις ακόμα πιο όμορφη.\nΑν απόψε δεν έχεις κανονίσει τίποτα (είπαμε, περιορίζουμε τις μετακινήσεις) ή αν έχεις καλέσει στο σπίτι τις φίλες σου, μπορείς να αφιερώσεις χρόνο σε εσένα (και σε εκείνες) κάνοντας ένα υπέροχο και χαλαρωτικό DIY facial spa. Ναι, ναι! Δεν υπάρχει λόγος να επισκεφθείς κάποιο κέντρο αισθητικής για να κάνεις spa στο πρόσωπό σου. Αυτό μπορεί να γίνει και στο σπίτι με… τα δικά σου χεράκια.\nΤο μόνο που έχεις να κάνεις είναι να φτιάξεις την ιδανική ατμόσφαιρα μέσα στο σπίτι και να ακολουθήσεις τα πέντε βήματα της παρακάτω gallery για ένα super χαλαρωτικό DIY facial spa. Άναψε κεριά, βάλε χαλαρωτική μουσική και τις πιο όμορφες και χουχουλιάρικες πιτζάμες σου και… αφέσου στα δικά σου χέρια για στιγμές απόλυτης περιποίησης και φροντίδας. Καλή απόλαυση και καλό Σαββατοκύριακο!\nΕτικέτεςDIY DOUBLE CLEANSING FACIAL SPA απολέπιση ΑΤΜΟΣ ΔΕΡΜΑ επιδερμίδα μασάζ προσώπου πρόσωπο\nΠροηγούμενος Φρίκη στην Ουγκάντα: Ποδοσφαιριστής πέθανε μετά από επίθεση των συμπαικτών του\nΕπόμενο Το χωριό του Άγιου Βασίλη στο Ροβανιέμι κινδυνεύει να μείνει άδειο αυτά τα Χριστούγεννα


Samsung Galaxy J5: Πέρασε από το FCC και πλησιάζει η ανακοίνωσή του - GizChina Greece\nSamsung Galaxy J5: Πέρασε από το FCC και πλησιάζει η ανακοίνωσή του\nΓνωρίζουμε ήδη πολλά για το Galaxy J5 (2017), παρόλο που η Samsung δεν έχει παρουσιάσει ακόμα το smartphone. Το τηλέφωνο που φέρει αριθμό μοντέλου SM-J530 εντοπίστηκε τις τελευταίες δύο εβδομάδες σε διάφορα benchmark sites.\nΗ πιο πρόσφατη είδηση που αναφέρει το Samsung Galaxy J5 (2017) είναι η καταγραφή του τηλεφώνου στην Ομοσπονδιακή Επιτροπή Επικοινωνιών των ΗΠΑ (FCC), η οποία το θέτει μόλις ένα βήμα μακριά από την επίσημη ανακοίνωσή του.\nΦαίνεται ότι η αμερικανική ρυθμιστική επιτροπή μόλις χορήγησε την έγκριση της στο smartphone της Samsung με αριθμό μοντέλου SM-J530FM. Εκτός από το γεγονός ότι το τηλέφωνο κατασκευάζεται στην Κορέα, δεν μαθαίνουμε τίποτε άλλο από την καταγραφή αυτή.\nΑλλά, με βάση τις προηγούμενες αναφορές μας, το Galaxy J5 (2017) φέρεται ότι θα διαθέτει οθόνη 4,8 ιντσών με ανάλυση HD (720p), καθώς και από μια αξιοπρεπή φωτογραφική μηχανή ανάλυσης 12-megapixel, τόσο στην πίσω, όσο και στην εμπρόσθια πλευρά του τηλεφώνου.\nΣτο εσωτερικό του, αναμένεται να περιλαμβάνει ένα 1.6GHz octa-core Exynos 7870 επεξεργαστή, σε συνδυασμό με 2GB RAM και 16GB επεκτάσιμη αποθήκευσης. Αυτό που μένει να μάθουμε είναι η χωρητικότητα της μπαταρία του τηλεφώνου και να επιβεβαιωθεί ότι το Galaxy J5 (2017) θα κυκλοφορήσει με προεγκατεστημένο το Android 7.0 Nougat.\nΕν αναμονή λοιπόν της επίσημης ανακοίνωσης του τηλεφώνου, η οποία πιστεύουμε ότι θα γίνει μέσα στις επόμενες εβδομάδες.\nTags: fccfcc certificationsamsungsamsung fccSamsung Galaxy J5 2017\nNext post Xiaomi Mi 6: έτοιμες οι πρώτες παραγγελίες για τους «τυχερούς» στην Κίνα\nPrevious post Τι θα λέγατε για ένα ανθεκτικό και αδιάβροχο bluetooth ηχείο; Δοκιμάστε το LifeProof Aquaphonics\nWindows 10: αποκαλύφθηκε νέο UI για ταμπλέτες!


Τα τελευταία νέα για την τιμή\nΣτις 16 Σεπτεμβρίου, το φθινόπωρο συνέδριο πραγματοποιήθηκε με την κυκλοφορία νέων προϊόντων Honor Smart Life. Εκτός από το Honor Hunter Gaming Notebook που έχουμε δει σε αυτό το άρθρο, η μάρκα παρουσίασε επίσης το νέο Honor Band Gun Pro.\nΚατά τη διάρκεια του συνεδρίου Honor Smart Life που πραγματοποιήθηκε στο Πεκίνο, η HONOR ανακοίνωσε επίσημα το νέο φορητό υπολογιστή gaming HONOR Hunter V700. Ένας φορητός υπολογιστής με μοναδικό σχεδιασμό και εξαιρετικό σύστημα ψύξης. HONOR Hunter V700: Το νέο ...\nΗ Honor εκπτώσεις στα νέα Watch GS Pro και Watch ES στην καμπάνια "Back to School"\nΤον Αύγουστο, η Honor ξεκίνησε μια διαφημιστική καμπάνια που προσφέρει εξαιρετικές προσφορές σε smartphone που συνοδεύονται από προϊόντα όπως ρολόγια, ιμάντες και δρομολογητές. Η Honor εκπτώσεις στο νέο Watch GS Pro και το Watch ES στην καμπάνια "Back to School" ...\nΤο Honor Watch GS Pro και το Watch ES φτάνουν στην Ευρώπη ξεκινώντας από 99 €\nΗ Honor μόλις παρουσίασε δύο νέα smartwatch με τα ονόματα Watch GS Pro και Watch ES. Πάμε να τα ανακαλύψουμε μαζί! Το Honor Watch GS Pro και το Watch ES φτάνουν στην Ευρώπη ξεκινώντας από 99 € Ας ξεκινήσουμε με το Honor Watch GS Pro, ένα έξυπνο ρολόι για ...\nΤα Honor Pad 6 και Pad X6 παρουσιάζονται στην Ευρώπη\nΠλήρης ημέρα προϊόντων για την υπο-μάρκα Huawei, Honor. Στην πραγματικότητα η μάρκα παρουσίασε τη νέα σειρά φορητών υπολογιστών, συνοδευόμενη από δύο tablet που θα δούμε σε αυτό το μέρος. Καλωσορίζουμε το Honor Pad 6 και το Honor Pad X6. ...\nΤα Honor MagicBook 14 και 15 παρουσιάζονται με CPU XNUMXης γενιάς AMD Ryzen\nΕκτός από το Honor MagicBook Pro που ανακαλύψαμε σε αυτήν την ανάρτηση, η μάρκα Honor κυκλοφόρησε επίσης τα νέα MagicBook 14 και 15. Τα Honor MagicBook 14 και 15 που παρουσιάζονται με την τέταρτη γενιά AMD Ryzen CPU Τα MagicBook 14 και 15 είναι ...\nHonor MagicBook Pro με επίσημο Ryzen 5 4600H στην τιμή των 899 €\nΗ Honor μόλις παρουσίασε το νέο MagicBook Pro με επεξεργαστή AMD Ryzen 5 4600H που αντικαθιστά την 6η γενιά Intel στην προηγούμενη έκδοση. Αυτό το τσιπ διαθέτει επεξεργαστή 12-πυρήνων, 3,0-νήματα (ρολόι βάσης 4,0 GHz, ενίσχυση XNUMX GHz) ...\nHonor smartphone με προδιαγραφές 5G και entry-level στο TENAA\nΌπως μάθαμε πριν από λίγες ώρες, η Honor θα λανσάρει το νέο Honor Watch GS Pro, μαζί με πολλά tablet και φορητούς υπολογιστές την 1η Σεπτεμβρίου. Honor smartphone με προδιαγραφές 5G και entry-level στο TENAA Λοιπόν, προφανώς η μάρκα ...\nΤο Honor Watch GS Pro, το Pad 6 και το Pad X6 έρχονται στις 4 Σεπτεμβρίου\nΤο Honor μόλις έκανε μια εκδήλωση έναρξης για τις 4 Σεπτεμβρίου όπου θα αποκαλύψει πώς να "επεκτείνει την έξυπνη ζωή σας". Η κεντρική ομιλία θα είναι μέρος της φετινής έκδοσης του IFA στο Βερολίνο. Το Honor Watch GS Pro, το Pad 6 και το Pad X6 έρχονται στις 4 ...\nΤο Honor Watch GS Pro εμφανίζεται στο πρώτο επίσημο teaser\nΣύμφωνα με τις ειδήσεις που μας έρχονται από τα κινεζικά μέσα ενημέρωσης, σήμερα το πρωί ο επίσημος λογαριασμός Weibo της Honor Smart Life κυκλοφόρησε teaser για νέα προϊόντα που έρχονται σύντομα. Κρίνοντας από τα πειράγματα, η μάρκα θα ήταν στη διαδικασία να φέρει ένα νέο ...\nΤο Honor Router 3 διατίθεται τώρα στην Ευρώπη από 79.90 €\nΗ υπο-μάρκα της Huawei, Honor, μόλις ανακοίνωσε τον πρώτο δρομολογητή Wi-Fi 6 Plus για την παγκόσμια αγορά, είναι ο Honor Router 3. Το Honor Router 3 είναι τώρα διαθέσιμο στην Ευρώπη από 79.90 € Ο νέος δρομολογητής είναι διαθέσιμος στις ...\nΤα Honor Tablet 6 και X6 παρουσιάζονται επίσημα στην Κίνα\nΗ Honor μόλις ανακοίνωσε δύο νέα πολύ προσιτά tablet (τουλάχιστον στην Κίνα), τα Honor Tablet 6 και X6. Και τα δύο είναι εξοπλισμένα με πάνελ LCD, μπαταρίες 5.100 mAh, Android 10 και λειτουργούν με Huawei Kirin 710A ως CPU. Honor Tablet 6 και X6 ...\nΑπό τότε που επιβλήθηκε η απαγόρευση των συσκευών Huawei και Honor, η κινεζική εταιρεία έπρεπε να ζητήσει κάλυψη για να μην αποκοπεί από την αγορά smartphone. Έφτασε λοιπόν μέσα στο λογισμικό των συσκευών του ...


Κορυφώνεται η έξοδος του Δεκαπενταύγουστου - ΑΘΗΝΑ 984 - Ο ΣΤΑΘΜΟΣ ΤΗΣ ΠΟΛΗΣ\nHome ΣΤΗΛΗ ΑΘΗΝΑ ΤΩΡΑ Κορυφώνεται η έξοδος του Δεκαπενταύγουστου\nΑυγ 13, 2017 - 10:00ΑΘΗΝΑ ΤΩΡΑ\nΑδειάζει η Αθήνα καθώς κορυφώνεται έξοδος των κατοίκων για μία, συντομη έστω, καλοκαιρινή απόδραση.\nΑυξημένη κατά 15% (σε σχέση με το 2016) είναι η φετινή έξοδος του Δεκαπενταύγουστου, όπως δείχνουν τα στοιχεία από το λιμάνι του Πειραιά.\nΣύμφωνα με το Λιμενικό Σώμα, μέχρι σήμερα Κυριακή αναμένεται να ταξιδέψουν από το μεγαλύτερο λιμάνι της χώρας 100.000 άνθρωποι με 20.000 αυτοκίνητα. Μόνο την Πέμπτη αναχώρησαν περισσότερα από 31.000 άτομα, ενώ ακόμα 8.000 έφυγαν για διάφορους προορισμούς από τη Ραφήνα.\nΑυξημένη είναι και η κίνηση στις Εθνικές Οδούς Αθηνών – Λαμίας και Αθηνών – Κορίνθου.\nΤην ίδια στιγμή, στα ΚΤΕΛ έχουν προγραμματιστεί 170 έκτακτα δρομολόγια για το τριήμερο προκειμένου να καλυφθεί η αυξημένη ζήτηση εισιτηρίων.\nΚορύφωση της εξόδου – Με πληρότητα τα πλοία – Μέτρα στις εθνικές οδούς\nΆδεια πόλη η Αθήνα


Ενέργεια-Νομίσματα-NBA LIVE Mobile Baloncesto HACK\nNBA LIVE Mobile Baloncesto Ενέργεια και Νομίσματα Ελεύθερος\nΠοσό Ενέργεια NBA LIVE Mobile Baloncesto\nΜΕΓΑΛΟΣ ΑΡΙΘΜΟΣ Ενέργεια\nΠοσό Νομίσματα NBA LIVE Mobile Baloncesto\nΠοσό Χρήματα NBA NBA LIVE Mobile Baloncesto\nΜΕΓΑΛΟΣ ΑΡΙΘΜΟΣ Χρήματα NBA\nΠοσό Χρυσό εισιτήριο NBA LIVE Mobile Baloncesto\nΜΕΓΑΛΟΣ ΑΡΙΘΜΟΣ Χρυσό εισιτήριο NBA LIVE Mobile Baloncesto\nΑυτήν τη στιγμή έχουν εξαντληθεί όλοι οι πόροι NBA LIVE Mobile Baloncesto. Μπορείτε να περιμένετε 6 λεπτά ή να ανακαλύψετε άλλους εναλλακτικούς πόρους.\nκαι Score! HERO 2 Χρυσός και Νομίσματα Boxing Star χρήματα και πολύτιμοι λίθοι GOLF BATTLE νομίσματα και πολύτιμοι λίθοι DREAM LEAGUE SOCCER 2020 Διακριτικά και Χρήματα Top Eleven 2021 νομίσματα και εισιτήρια SOCCER STAR νομίσματα και πολύτιμοι λίθοι TENNIS CLASH 3D νομίσματα και εγγραφές ONLINE SOCCER MANAGER (OSM) 19/20 νομίσματα και χρήματα 8 BALL POOL Νομίσματα και Εισιτήρια Real Cricket 20\nΓεννήτριες, κόλπα και δωρεάν hacks των καλύτερων παιχνιδιών 🎮 NBA LIVE Mobile Baloncesto\nΕίστε έτοιμοι να είστε η καλύτερη ομάδα στο NBA; Θέλετε να κερδίσετε όλους τους τίτλους και τους καλύτερους παίκτες; Δοκιμάστε αυτήν την απεριόριστη γεννήτρια και εντελώς δωρεάν, απολαύστε το καλύτερο παιχνίδι μπάσκετ για κινητά, νικήστε όλους τους αντιπάλους σας και γίνετε ο καλύτερος στο NBA\nGENERATOR OF Ενέργεια και Νομίσματα ΔΩΡΕΑΝ ΓΙΑ NBA LIVE Mobile Baloncesto χωρίς ανθρώπινη επαλήθευση το 2021\nΘέλετε να κερδίσετε Ενέργεια και Νομίσματα δωρεάν και απεριόριστα για να εθιστείτε στο NBA LIVE Mobile Baloncesto για ώρες; Στο TrukoCash θα βρείτε αυτό που ψάχνετε! Έχουμε στη διάθεσή σας μια γεννήτρια Ενέργεια και Νομίσματα που θα σας επιτρέψει να επεκτείνετε τις ώρες παιχνιδιού σας και να μπορείτε να περάσετε υπέροχα μέχρι να μην μπορείτε να το κάνετε πια.\nΗ γεννήτρια Ενέργεια και Νομίσματα είναι 100% ασφαλής και αξιόπιστη. Επιπλέον, χρησιμοποιείται κάθε μήνα από χιλιάδες χρήστες που, όπως εσείς, θέλετε να συνεχίσετε να απολαμβάνετε το NBA LIVE Mobile Baloncesto για ώρες και περισσότερες ώρες. Μια πολύ εύκολη και γρήγορη γεννήτρια στη χρήση που αναγνωρίζεται από παίκτες σε όλο τον κόσμο.\nΑν θέλετε και εσείς να λάβετε απεριόριστα Ενέργεια και Νομίσματα για NBA LIVE Mobile Baloncesto, δοκιμάστε τη γεννήτρια μας τώρα!\nΠώς να χρησιμοποιήσετε τη γεννήτρια μας Ενέργεια και Νομίσματα για NBA LIVE Mobile Baloncesto; Βήμα βήμα.\nΣτο Trukocash έχουμε αναπτύξει μια γεννήτρια Ενέργεια και Νομίσματα που είναι επαναστατική και καινοτόμος. Η ομάδα προγραμματιστών μας δημιούργησε το δικό του πρόγραμμα, ώστε να μπορείτε να απολαύσετε τα αγαπημένα σας παιχνίδια χωρίς να χρειάζεται να πληρώσετε περισσότερα. Είναι μια γρήγορη και άμεση γεννήτρια: δεν θα χρειαστεί να κάνετε έρευνες ή να ακολουθήσετε λογαριασμούς κοινωνικών μέσων. Σε λιγότερο από 1 λεπτό μπορείτε να βασίζεστε σε Ενέργεια και Νομίσματα από το NBA LIVE Mobile Baloncesto απεριόριστα και, φυσικά, ΔΩΡΕΑΝ.\nΓια να μπορέσετε να χρησιμοποιήσετε τη γεννήτρια μας για NBA LIVE Mobile Baloncesto, θα πρέπει μόνο να ακολουθήσετε αυτά τα απλά βήματα.\n1. Επιλέξτε το ποσό των Ενέργεια που θέλετε να συμπεριλάβετε στο λογαριασμό σας\n2. Επιλέξτε το ποσό των Νομίσματα που θέλετε να συνεχίσετε να παίζετε NBA LIVE Mobile Baloncesto\n5. Πρέπει να αναφέρετε το όνομα χρήστη και την πλατφόρμα με την οποία παίζετε NBA LIVE Mobile Baloncesto\nΚαι αυτό είναι! Η γεννήτρια πόρων μας για το NBA LIVE Mobile Baloncesto θα αρχίσει να λειτουργεί για λίγα λεπτά. Αφήστε λίγο χρόνο για να λειτουργήσει σωστά το σύστημα και για να συμπεριληφθούν οι πόροι στο λογαριασμό χρήστη σας.\nΜερικές φορές το σύστημα υπερφορτώνεται επειδή υπάρχουν πολλοί χρήστες συνδεδεμένοι για να ζητήσουν πόρους για το NBA LIVE Mobile Baloncesto. Εάν συμβαίνει αυτό, μην ανησυχείτε γιατί θα προτείνουμε άλλες γεννήτριες Ενέργεια και Νομίσματα, ώστε να μπορείτε να απολαύσετε στο έπακρο τις ώρες παιχνιδιού σας.\nΚόλπα CHEATS - HACKS NBA LIVE Mobile Baloncesto SPORTS


Έλτσε-Μπαρτσελόνα: 0-2 - Ποδόσφαιρο - Ισπανία | sport-fm.gr: bwinΣΠΟΡ FM 94.6\nΤετάρτη, 24 Φεβρουαρίου 2021, 22:26\nΗ Μπαρτσελόνα που αγωνίστηκε χωρίς τον τιμωρημένο Μέσι, επικράτησε σβηστά 2-0 στην έδρα της προτελευταίας Έλτσε για την 20ή αγωνιστική της La Liga.\nΤελευταία ενημέρωση 24/01/2021, 19:15\nΚέρδισε αλλά δεν έπεισε η Μπαρτσελόνα. Η ομάδα του Ρόναλτ Κούμαν, που αγωνίστηκε χωρίς τον Λιονέλ Μέσι λόγω της τιμωρίας του Αργεντινού σταρ για την αποβολή του στον τελικό Σούπερ Καπ, παρουσιάστηκε αρκετά νωθρή κόντρα στην προτελευταία Έλτσε.\nΕντούτις, κατάφερε και έφυγε... σβηστά 2-0 από το «Μαρτίνεθ Βαλέρο», διευρύνοντας έτσι το αήττητο σερί της στα εννέα παιχνίδια για το πρωτάθλημα. Έτσι, ανέβηκε στην τρίτη θέση της La Liga με 37 πόντους και στο -7 από την πρωτοπόρο Ατλέτικο Μαδρίτης, η οποία ωστόσο έχει δύο ματς λιγότερα.\nΗ σεμνή τελετή έλαβε τέλος στο 89', με τον Πούιγκ να πετυχαίνει το πρώτο του γκολ με τη φανέλα της Μπαρτσελόνα, με κεφαλιά στην καρδιά της αντίπαλης περιοχής, μετά από σέντρα του Ντε Γιόνγκ.\nΙνιέστα: «Σπουδαίο μέλλον ο Πέδρι, δεν θυμίζει 18χρονο»


Η στεναχώρια εξασθενεί το ανοσοποιητικό σύστημα! - fiftififti\nΗ στεναχώρια εξασθενεί το ανοσοποιητικό σύστημα!\nΒρετανοί επιστήμονες ανακάλυψαν ότι μια μεγάλη στεναχώρια επιδρά τόσο πολύ αρνητικά τον οργανισμό, ώστε εξασθενεί το ανοσοποιητικό σύστημα, παρέχοντας, συνεπώς, την ευκαιρία σε επικίνδυνα μικρόβια να του επιτεθούν.\nΤο εν λόγω εύρημα εξηγεί περιπτώσεις ανθρώπων οι οποίοι αρρωσταίνουν βαριά ή και πεθαίνουν ακόμα όταν χάνουν τον/την σύντροφο της ζωής τους. Αυτό έγινε για παράδειγμα στην περίπτωση του διάσημου μουσικού Τζόνι Κας, που πέθανε το 2003 από επιπλοκές του διαβήτη.\nΟ Κας είχε χάσει 4 μήνες νωρίτερα τη σύζυγό του Τζουν και οι συγγενείς του είχαν πει τότε πως ο 71 ετών συνθέτης και τραγουδιστής δεν άντεξε τον θάνατό της.\nΑνοσολόγοι από το Πανεπιστήμιο του Μπέρμιγχαμ ανακάλυψαν ότι τα αυξημένα επίπεδα στρες και κατάθλιψης που προκαλεί η μεγάλη στεναχώρια, μπορεί να επηρεάσουν τη λειτουργία ενός είδους λευκών αιμοσφαιρίων, τα οποία λέγονται ουδετερόφιλα.\nΤα ουδετερόφιλα, που ανήκουν στο ανοσοποιητικό σύστημα, είναι υπεύθυνα για την καταπολέμηση βακτηριακών λοιμώξεων, όπως η πνευμονία.\nΟι επιπτώσεις της στεναχώριας σε αυτά είναι πιο έντονες στους μεγάλης ηλικίας ανθρώπους. Και αυτό, επειδή έπειτα από τα 65 ο ανθρώπινος οργανισμός χάνει τη δυνατότητα να παράγει μία ορμόνη που μπορεί να εξουδετερώσει την εν λόγω αρνητική επίδραση.\nΔιαβάστε Επίσης Μανιοκατάθλιψη: Ποια είναι τα 4 είδη της ψυχικής νόσου\n«Υπάρχουν πολλές περιγραφές ζευγαριών που ήταν παντρεμένα επί 30 ή 40 χρόνια και όταν πέθανε ο ένας, ο άλλος τον “ακολούθησε” πολύ σύντομα. Ως φαίνεται, υπάρχει βιολογική βάση σε τέτοιου είδους περιστατικά», ανέφερε η επικεφαλής ερευνήτρια δρ Τζάνετ Λορντ, καθηγήτρια Βιολογίας των Ανοσοκυττάρων και διευθύντρια στο Κέντρο Έρευνας της Υγιούς Γήρανσης του πανεπιστημίου.\nΗ αντιβακτηριακή δράση των ουδετερόφιλων στους εθελοντές που πενθούσαν βρέθηκε σημαντικά μειωμένη συγκριτικά με εκείνη στους υπόλοιπους εθελοντές.\nΔιαβάστε Επίσης Τα επτά χόμπι που μας κάνουν πιο έξυπνους\nΤη δράση αυτή της κορτιζόλης καταστέλλει μία άλλη ορμόνη, η DHEA– και η αλληλεπίδραση των δύο ορμονών είναι που επιτρέπει στο ανοσοποιητικό σύστημα να λειτουργεί φυσιολογικά, ακόμα και σε περιόδους πένθους. Ωστόσο, η παραγωγή της DHEA μειώνεται με την ηλικία.\n«Ένα άτομο ηλικίας 70 ετών, παράγει το 10-20% της ποσότητας της DHEA που παράγει ένας 30άρης», εξήγησε η δρ Λορντ. «Η έλλειψή της DHEA όμως δίνει την ευκαιρία στην κορτιζόλη να εξουδετερώσει τα ουδετερόφιλα κύτταρα, με συνέπεια να αποδεικνύεται εξαιρετικά επικίνδυνη η μεγάλη στεναχώρια για τους ηλικιωμένους».\nΗ ίδια ερευνητική ομάδα έχει ανακαλύψει ότι την ίδια ορμονική διαταραχή προκαλεί στους ηλικιωμένους και το κάταγμα του ισχίου, γεγονός το οποίο εξηγεί γιατί το περίπου 25% των ατόμων ηλικίας άνω των 80 ετών που παθαίνουν αυτό το κάταγμα, χάνουν μέσα σε ένα χρόνο τη ζωή τους.\nΛεμόνια: ιδιότητες και θεραπείες\nΤο ψάρι είναι «φυσικό αντικαταθλιπτικό»


Τα Γιάννενα γίνονται κόμβος τεχνολογικής καινοτομίας | Fortunegreece.com\nΗ επένδυση της TeamViewer, τα εγκαίνια του hub και τα σχέδια μετατροπής της Ηπείρου σε τεχνολογικό κέντρο.\nΑποστολή στα Ιωάννινα\nΝα μετατρέψει την πόλη των Ιωαννίνων σε «Sillicon Valley της Ελλάδας» φιλοδοξεί η εταιρεία λογισμικού TeamViewer η οποία εγκαινίασε το πρώτο της hub στην περιοχή δημιουργώντας έναν ισχυρό επιστημονικό κόμβο που αναμένεται να συμβάλλει στο άνοιγμα εκατοντάδων νέων θέσεων εργασίας.\nΗ Περιφέρεια Ηπείρου προχωράει με ταχύτατους ρυθμούς το σχέδιο για την υλοποίηση πάρκου υψηλής τεχνολογίας και έρευνας, μετά από παρότρυνση των γερμανικών εταιριών P&I Hellas και TeamViewer, που ανήκουν στο ίδιο επενδυτικό fund. Τα εγκαίνια του hub, που βρίσκεται επί της Λεωφόρου Δωδώνης 147, πραγματοποιήθηκαν παρουσία εκπροσώπων της πολιτικής σκηνής, οι οποίοι δεσμεύτηκαν για στήριξη του έργου και στενότερη συνεργασία.\nΚάποιοι εύλογα θα αναρωτηθούν γιατί δεν επελέγη κάποια μεγαλύτερη πόλη, με ευκολότερη πρόσβαση, όπως για παράδειγμα η Θεσσαλονίκη, που έχει συχνά δρομολόγια και καλύτερο αεροπορικό δίκτυο, και προκρίθηκε τελικά μια περιοχή της Ηπείρου. Όπως εξήγησε η διοίκηση της TeamViewer τα Γιάννενα έπεσαν στο τραπέζι καθώς, εκτός από το άρτια καταρτισμένο επιστημονικό προσωπικό και το δυνατό πανεπιστήμιο που διαθέτουν, είναι ένα αναπτυσσόμενο μέρος που δεν εμφανίζει σημάδια κορεσμού και πλέον απολαμβάνει υψηλού επιπέδου υποδομές.\nΜάλιστα, όπως είπαν αναμένεται να ανακοινωθεί και απευθείας πτήση Ιωάννινα – Στουτγκάρδη, γεγονός που θα επιτρέψει στα στελέχη της μητρικής εταιρείας συχνότερες επισκέψεις.\nΕιδικότερα, στόχος του κέντρου είναι να φιλοξενήσει νεοσύστατες ομάδες και ταλέντα από όλο τον κόσμο και κυρίως την Ελλάδα, με στόχο την ανάπτυξη νέων υπηρεσιών και την προώθηση της καινοτομίας σε ολόκληρο το χαρτοφυλάκιο προϊόντων της TeamViewer.\nΩς άνοιγμα ενός νέου κεφαλαίου χαρακτήρισε η διοίκηση της TeamViewer την επένδυση της στην Ελλάδα. Μιλώντας για τη φιλοσοφία και το DNA της γερμανικών συμφερόντων εταιρείας, ανέφεραν ότι η λειτουργία της TeamViewer είναι άρρηκτα συνδεδεμένη με τον ψηφιακό μετασχηματισμό,το μέλλον της εργασίας , την αειφορία, τη διάδοση των συσκευών και των εφαρμογών, τη ρομποτική και την τεχνητή νοημοσύνη.\n«Εξασφαλίζουμε την εταιρική συνδεσιμότητα σε κάθε επίπεδο και μεταξύ όλων των συσκευών. Σημαντικός σταθμός στην πορεία μας ήταν ο Σεπτέμβριος του 2019, όπου πραγματοποιήθηκε δημόσια πρόταση της εταιρείας στο χρηματιστήριο της Φρανκφούρτης. Εξετάζουμε ευκαιρίες σε διάφορες ευρωπαϊκές πόλεις. Στα Ιωάννινα απασχολούμε ήδη 17 εργαζόμενους, με τον αριθμό τους να ξεπερνά το 2020 τους 50. Σε βάθος 4ετιας ο στόχος είναι να φτάσουμε τους 150-200», δήλωσε ο Philipp Deutscher, Γενικός Διευθυντής της TeamViewer Greece. Πρόσθεσε πως κατά τη διάρκεια των διερευνητικών επαφών για την υλοποίηση του project, το μεγαλύτερο πρόβλημα που αντιμετώπισαν είχε να κάνει με την εξεύρεση της κατάλληλης τοποθεσίας καθώς και του κατάλληλου κτηρίου, αφού τα κτίρια της περιοχής είχαν φτιαχτεί, όχι για γραφεία, αλλά για εταιρείες πωλήσεων που δραστηριοποιούνταν, κατά κύριο λόγο, στον κλάδο της ένδυσης-υπόδησης και των επίπλων.\n«Ευτυχώς λάβαμε αρκετά κίνητρα από τους τοπικούς φορείς οι οποίοι μας έλυσαν το βασικό πρόβλημα της συνδεσιμότητας που απαιτείται για τη λειτουργία μας. Επενδύσαμε στα Γιάννενα και δεν φοβόμαστε ότι τα ταλέντα θα φύγουν σε λίγα χρόνια από εμάς, δεδομένου ότι οι Γιαννιώτες είναι άνθρωποι που δεν θέλουν να ζουν μακριά από τον τόπο τους. Άλλωστε και οι ίδιοι προερχόμαστε από μια μικρή κοινωνία στη Στουτγκάρδη και καταλαβαίνουμε τη φιλοσοφία της περιοχής», τόνισε ο κ. Deutscher.\nΤην επένδυση χαιρέτισε ο Υφυπουργός Ανάπτυξης και Επενδύσεων, Νίκος Παπαθανάσης, εκφράζοντας την ελπίδα να ακολουθήσουν και άλλες που θα βοηθήσουν στο να καταστούν τα Ιωάννινα εθνικός τεχνολογικός πρωταθλητής.\n«Θέλουμε η Ελλάδα να γίνει το success story της Ευρώπης και να αντιστρέψουμε το brain drain με τη βοήθεια τέτοιου είδους εταιρειών. Είναι ένα σπουδαίο γεγονός για τη χώρα που γυρίζει σελίδα μετά από χρόνια στασιμότητας και κυβερνητικής απραξίας. Να υπενθυμίσω ότι η Ελλάδα απολαμβάνει αυτή τη στιγμή την υψηλότερη καταναλωτική και επιχειρηματική εμπιστοσύνη της τελευταίας 15ετιας», ανέφερε χαρακτηριστικά ο κ. Παπαθανάσης.\nΕπεσήμανε πως η ανάπτυξη θα έρθει μόνο αν αντιστρέψουμε τον δείκτη των επενδύσεων προς το ΑΕΠ που βρίσκεται στο 6%, αρκετά χαμηλότερα από τον μέσο όρο της Ευρώπης που είναι στο 13%. «Η διεθνής κοινότητα είχε την Ελλάδα στο «κόκκινο». Σταδιακά έχουν αρχίσει να μας και πάλι βάζουν στο ραντάρ τους εφόσον βλέπουν ότι και εμείς παίρνουμε τα πράγματα πιο σοβαρά και δημιουργούμε ένα φιλικό επενδυτικό περιβάλλον. Πρέπει να γυρίσουν πίσω οι Έλληνες που για οικονομικούς λόγους έφυγαν στο εξωτερικό και σε αυτό είναι καθοριστική η παρουσία τεχνολογικών εταιρειών».\nΠαρών στα εγκαίνια της TeamViewer ήταν και ο Γενικός Γραμματέας του Υπουργείου Ανάπτυξης για θέματα έρευνας και τεχνολογίας, Θανάσης Κυριαζής. Όπως ανέφερε ο κ. Κυριαζής στόχος του είναι να ρίξει ζεστό χρήμα στην αγορά, δίνοντας παράλληλα κίνητρα στις επιχειρήσεις να κάνουν έρευνα οι ίδιες, προσφέροντας μάλιστα σε όλες τις εταιρίες που δραστηριοποιούνται εντός του ελληνικού χώρου 30% φοροαπαλλαγή. Εκτός όμως από τις φοροαπαλλαγές εξετάζεται, όπως αποκάλυψε, η παροχή και άλλου είδους κινήτρων.\n«Ένας από τους βασικούς πυλώνες ανάπτυξης της χώρας τα επόμενα χρόνια θα είναι η έρευνα και η καινοτομία. Αυτή τη στιγμή υπάρχει συνεργασία με 13 μεγάλους ερευνητικούς φορείς και τρία Πανεπιστήμια. Η μεταφορά του οικοπέδου της ΧΡΩΠΕΙ συνιστά μια σημαντική εξέλιξη. Στόχος είναι να ξεκινήσει άμεσα διαγωνισμός για τον τρόπο λειτουργίας του νέου κέντρου καινοτομίας στην Αθήνα. Ήδη την επόμενη εβδομάδα έχει προγραμματιστεί συνάντηση με τον πρωθυπουργό γι’ αυτό το θέμα, ενώ το επόμενο βήμα είναι το αντίστοιχο κέντρο στη Θεσσαλονίκη», τόνισε ο κ. Κυριαζής.\nΑξίζει να σημειωθεί πως κάθε χρόνο από τα Πανεπιστήμια Ιωαννίνων, Ιόνιων Νήσων και Δυτικής Μακεδονίας βγαίνουν περί τους 400 απόφοιτους που αναζητούν εργασία στον τεχνολογικό κλάδο. Εφόσον το εγχείρημα της TeamViewer στεφθεί με επιτυχία, εκτιμάται ότι μέχρι το 2025, τα Γιάννενα θα έχουν καταστεί πόλος έλξης ξένων τεχνολογικών εταιρειών. Υπενθυμίζεται δε ότι η Cisco έχει ανακοινώσει την πρόθεση εγκατάστασης στην Πρέβεζα για τη δημιουργία κέντρου εκπαίδευσης δεξιοτήτων, ενώ ενδιαφέρον για δραστηριοποίηση στα Ιωάννινα έχει εκδηλώσει και η PRODINA.\nΣχετικά με την TeamViewer\nΩς κορυφαίος παγκόσμιος πάροχος λύσεων απομακρυσμένης διασύνδεσης, η TeamViewer δίνει τη δυνατότητα σε χρήστες να οτιδήποτε, οπουδήποτε και όποια στιγμή επιθυμούν. Η εταιρεία προσφέρει δυνατότητες ασφαλούς απομακρυσμένης πρόσβασης,, υποστήριξη, έλεγχο και δυνατότητες συνεργασίας σε online σημεία οποιουδήποτε είδους. Με καινοτόμες, αλλά εύκολες σε χρήση εφαρμογές όπως Augmented Reality (AR) και Internet of Things (IoT), η εταιρία επιτρέπει σε επιχειρήσεις κάθε μεγέθους να αξιοποιήσουν πλήρως το ψηφιακό τους αποτύπωμα. Το πρόγραμμα TeamViewer είναι ενεργό σε πάνω από 2 δισ. συσκευές, με 45 εκατ. συσκευές να είναι online την ίδια στιγμή. Η εταιρεία ιδρύθηκε το 2005 στο Goppingen, στη Γερμανία και απασχολεί πάνω από 800 άτομα σε γραφεία στην Ευρώπη, Ηνωμένες Πολιτείες και Ασία.


21% των Αμερικανών χωρίς ασφάλιση υγείας δεν χρησιμοποιούν το Διαδίκτυο |\nΤο 21% των Αμερικανών χωρίς ασφάλιση υγείας δεν χρησιμοποιούν το Διαδίκτυο\nΟι αγορές ασφάλισης υγείας, ένας πυλώνας του νόμου περί προσιτής φροντίδας, ανοίγουν σήμερα, επιτρέποντας σε εκατομμύρια Αμερικανούς να συγκρίνουν και να υποβάλουν αίτηση για ασφαλιστικά προγράμματα μέσω της πολιτείας τους ή της ομοσπονδιακής κυβέρνησης. Πληροφορίες σχετικά με τον τρόπο λειτουργίας των ανταλλαγών και τον τρόπο υποβολής αιτήσεων είναι διαθέσιμες στο διαδίκτυο, μέσω ταχυδρομείου ή αυτοπροσώπως. Πολλοί από τους οργανισμούς που είναι επιφορτισμένοι με τη δημοσιοποίηση του κοινού ελπίζουν ότι οι ιστότοποι ανταλλαγής υγείας θα οδηγήσουν την πρόσβαση και την εγγραφή.\nΠόσο αποτελεσματικό θα είναι το Διαδίκτυο για αυτήν τη δουλειά; Τα αποτελέσματα μιας έρευνας στα μέσα του 2012 από το Internet Project του Pew Research Center δείχνουν ότι το 21% των ανασφάλιστων δεν είναι οι ίδιοι χρήστες του διαδικτύου. Η δημοσκόπηση έδειξε ότι, συνολικά, το 18% των Αμερικανών ενηλίκων δεν είναι ασφαλισμένοι, αριθμός που ευθυγραμμίζεται με άλλες έρευνες που πραγματοποιήθηκαν στο Κέντρο Έρευνας Pew και άλλους οργανισμούς.\nΕνώ εκείνοι που έχουν ήδη ασφάλιση υγείας καλούνται να διερευνήσουν να πάρουν ένα νέο σχέδιο στις ανταλλαγές, οι περισσότεροι υποστηρικτές λένε ότι η εγγραφή του ανασφάλιστου είναι προτεραιότητα. Ορισμένες από τις ομάδες που πιθανότατα δεν έχουν ασφάλιση υγείας είναι οι ίδιες με αυτές που πιθανότατα δεν είναι συνδεδεμένες στο Διαδίκτυο. Αυτό περιλαμβάνει τους Ισπανόφωνους, εκείνους που δεν έχουν παρακολουθήσει κολέγιο και εκείνους που ζουν σε νοικοκυριά χαμηλού εισοδήματος.\nΟρισμένες από αυτές τις ομάδες είναι επίσης λιγότερο πιθανό να αναζητήσουν πληροφορίες υγείας γενικά στο Διαδίκτυο. Μεταξύ των χρηστών του Διαδικτύου, η έρευνα του 2012 έδειξε ότι όσοι δεν είχαν παρακολουθήσει το κολέγιο ήταν λιγότερο πιθανό από εκείνους με τουλάχιστον κάποια εκπαίδευση στο κολέγιο να είναι διαδικτυακοί αιτούντες υγεία. Ομοίως, όσοι ζουν σε νοικοκυριά με ετήσιο εισόδημα μικρότερο από 50.000 $ ήταν λιγότερο πιθανό να αναζητήσουν πληροφορίες για την υγεία στο διαδίκτυο σε σύγκριση με τους πιο εύπορους ομολόγους τους. Οι χρήστες του Διαδικτύου χωρίς ασφάλιση υγείας είχαν σημαντικά λιγότερες πιθανότητες από τους ασφαλισμένους τους να αναζητήσουν πληροφορίες υγείας στο Διαδίκτυο (59% των ασφαλισμένων έναντι 75% των ασφαλισμένων).\nΗ ίδια έρευνα ρώτησε επίσης τους διαδικτυακούς ενήλικες εάν χρησιμοποιούν το Διαδίκτυο για να αναζητήσουν πληροφορίες ειδικά για την ασφάλιση υγείας και το ένα τέταρτο των χρηστών του διαδικτύου δήλωσαν ότι το έκαναν. Οι απόφοιτοι κολεγίου είχαν περισσότερες πιθανότητες από εκείνους με λιγότερη εκπαίδευση να αναζητήσουν διαδικτυακά πληροφορίες σχετικά με την ασφάλιση υγείας. Διαφορετικά, δεν υπήρχαν σημαντικές δημογραφικές διαφορές. Η ασφάλιση υγείας ήταν το πιο δημοφιλές αντικείμενο αναζήτησης υγείας μετά από συγκεκριμένες ασθένειες (55% των χρηστών του Διαδικτύου), θεραπείες (43%) και συμβουλές απώλειας βάρους (27%). Οι ασφαλισμένοι και ανασφάλιστοι ήταν εξίσου πιθανό να αναζητήσουν διαδικτυακά πληροφορίες σχετικά με την ασφάλιση υγείας.\nΜια ομάδα που μπορεί να επωφεληθεί από την ηλεκτρονική πρόσβαση σε ανταλλαγές υγείας είναι οι νέοι. Σχεδόν όλοι αυτοί οι 18-29 είναι χρήστες του Διαδικτύου (95%), αλλά το 36% δεν έχει ασφάλιση υγείας. Οι νεαροί ενήλικες ηλικίας 18-29 ετών είναι επίσης πολύ πιο πιθανό από αυτούς άνω των 65 ετών (η ηλικιακή ομάδα που είναι πιθανότερο να έχουν ασφάλιση) να αναζητήσουν πληροφορίες υγείας στο Διαδίκτυο. Όσον αφορά την αναζήτηση πληροφοριών ειδικά για την ασφάλιση υγείας, οι νεαροί ενήλικες στο διαδίκτυο ήταν εξίσου πιθανό με τους ηλικιωμένους χρήστες του Διαδικτύου να έχουν αναζητήσει τέτοιου είδους πληροφορίες.\nποιο κράτος προσπάθησε να νομοθετήσει μια τιμή για το pi\nπόσα μέλη του συνεδρίου έχουν παιδιά στο στρατό\nΜέρος 3: Ειδήσεις και Διαδίκτυο\n10 πράγματα που γνωρίζουμε για τη φυλή και την αστυνόμευση στις ΗΠΑ


Καββαδας – AEK24HOURS.GR\nΗ διάγνωση για Καββαδά\nΣε νέα μαγνητική τομογραφία υποβλήθηκε την Παρασκευή (02/11) ο Βασίλης Καββαδάς. Ο σέντερ της ΑΕΚ διαγνώσθηκε, ότι ταλαιπωρείται από θλάση πρώτου (1ου) – δευτέρου (2ου) βαθμού έσω γαστέρας δικεφάλου γαστροκνημίου (στο δεξί πόδι). Αναμένεται να μείνει εκτός δράσης για περίπου δεκαπέντε (15) ημέρες.\nΕκτός ο Ξανθόπουλος – Μέρος του προγράμματος ο Καββαδάς\nΟλοκληρώθηκε η προπόνηση της Πέμπτης για την ΑΕΚ στο Κλειστό του ΟΑΚΑ, μέρος της οποίας ακολούθησε ο Βασίλης Καββαδάς. Δεν συμμετείχε ο Βασίλης Ξανθόπουλος, ο οποίος υποβάλλεται σε θεραπευτική αγωγή στο λαβωμένο του γόνατο.\nΧωρίς Καββαδά στην Πάτρα\nΟλοκληρώθηκε η προπόνηση της ΑΕΚ ενόψει της αυριανής (27/10) αναμέτρησης με Προμηθέα. Ο Βασίλης Καββαδάς δεν συμμετείχε λόγω ενοχλήσεων στη γάμπα και δεν θα ακολουθήσει την αποστολή στην Πάτρα, αντίθετα με τον Νίκο Ρογκαβόπουλο που υπολογίζεται κανονικά.\nΜε Καββαδά στο Περιστέρι\nΜε τον Βασίλη Καββαδά να συμμετέχει κανονικά στην προπόνηση, ολοκληρώθηκε η προετοιμασία της «Βασίλισσας» ενόψει της αυριανής (06/10) αναμέτρησης με Περιστέρι. Ο σέντερ της ΑΕΚ ξεπέρασε τον τραυματισμό του (στο δεξί γόνατο) και «έθεσε εαυτόν» στη διάθεση του Λούκα Μπάνκι. Εκτός προπονήσεων παραμένουν οι Χάουαρντ Σαντ – Ρος και Βασίλης Ξανθόπουλος.\nΞεκινά αμέσως θεραπεία ο Καββαδάς που έφτασε στην Αθήνα\nΑναχώρησε σήμερα (04/09), στις 06:30, από το Ζλάτιμπορ με προορισμό την Αθήνα, ο Βασίλης Καββαδάς, συνοδεία του επικεφαλής της ιατρικής ομάδας Dr Hρακλή Πατσόπουλου. Θυμίζουμε, ότι ο Λευκαδίτης σέντερ υπέστη μερική ρήξη κατάφυσης έξω πλατεός μυός στο δεξί γόνατο, και θα μείνει εκτός προπονήσεων για τρεις (3) εβδομάδες. Κατόπιν τούτου κρίθηκε αναγκαίο, προκειμένου για […]\nΕκτός δράσης τέθηκε ο Βασίλης Καββαδάς, ο οποίος υπεβλήθη σήμερα (01/09) σε μαγνητική τομογραφία σε ιατρικό – διαγνωστικό κέντρο της Ποτζέκα. Ο Λευκαδίτης σέντερ υπέστη μερική ρήξη κατάφυσης έξω πλατεός μυός στο δεξί γόνατο, όπερ σημαίνει θα μείνει εκτός δραστηριοτήτων για – τουλάχιστον – τρεις (3) εβδομάδες.


Ο Δανός είπε πως «δεν περίμενα οι άνθρωποι να στείλουν λουλούδια επειδή πέθανα για 5 λεπτά» - Έρικσεν: «Θέλω να παίξω στο Μουντιάλ» | Λαμιακός Τύπος\nΤρί, 04/01/2022 - 21:34 | lamiakos | Αθλητικά\nΟ Δανός διεθνής, Κρίστιαν Έρικσεν, δήλωσε την Τρίτη (4/01) ότι στόχος του ήταν να παίξει στο εφετινό Παγκόσμιο Κύπελλο του Κατάρ καθώς προχωρά η ανάρρωσή του μετά την καρδιακή ανακοπή που υπέστη στον εναρκτήριο αγώνα της ομάδας του στο Euro 2020, τον περασμένο Ιούνιο.\nΟ 29χρονος άσος δεν έχει παίξει από το ματς με την Φινλανδία, όταν έλαβε σωτήρια βοήθεια μετά την κατάρρευσή του στον αγωνιστικό χώρο. Η Ίντερ έλυσε το συμβόλαιο του έμπειρου μέσου τον περασμένο μήνα, αφού του απαγορεύτηκε ν΄ αγωνιστεί ξανά στην Ιταλία λόγω του εμφυτεύματος που του τοποθετήθηκε στην καρδιά.\nΣε μια συνέντευξη στο τηλεοπτικό δίκτυο DR της Δανίας, ο Έρικσεν είπε ότι ήταν σε εξαιρετική φυσική κατάσταση και σίγουρος ότι θα παίξει στο Παγκόσμιο Κύπελλο του Κατάρ που θα ξεκινήσει τον ερχόμενο Νοέμβριο.\n«Στόχος μου είναι να παίξω στο Μουντιάλ του Κατάρ... αυτή ήταν η νοοτροπία μου από παλιά. Το αν θα με επιλέξουν είναι άλλο πράγμα, αλλά είναι όνειρό μου να επιστρέψω. Άρα μέχρι τότε θα παίξω και θ΄ αποδείξω ότι μπορώ να βρεθώ στο ίδιο επίπεδο», είπε χαρακτηριστικά ο Δανός διεθνής.\nΟ πρώην παίκτης του Άγιαξ και της Τότεναμ προπονείται με την ελβετική Κιάσο, ομάδα τρίτης κατηγορίας, τις τελευταίες εβδομάδες, σύμφωνα με δημοσιεύματα των μέσων ενημέρωσης. Πρόσθεσε ακόμη ότι η καρδιά του «δεν ήταν εμπόδιο», προσθέτοντας ότι η εκδήλωση στο Parken Stadium της Κοπεγχάγης είναι απίθανο να επαναληφθεί.\n«Το όνειρό μου είναι να επιστρέψω στην Εθνική ομάδα και να παίξω ξανά στο Πάρκεν και να αποδείξω ότι αυτό που συνέβη, συνέβη μια φορά. Και πάλι, εναπόκειται στον προπονητή να αξιολογήσει το επίπεδό μου», σχολίασε.\nΟ Έρικσεν έχει λάβει χιλιάδες μηνύματα συμπαράστασης τους τελευταίους έξι μήνες, τα οποία, όπως είπε, βοήθησαν σημαντικά την ανάρρωσή του. «Ήταν περίεργο, γιατί δεν περίμενα οι άνθρωποι να στείλουν λουλούδια επειδή είχα πεθάνει για πέντε λεπτά... αλλά ήταν πολύ ωραίο από όλους και ήταν μεγάλη βοήθεια να λάβω όλες αυτές τις καλύτερες ευχές. Και οι άνθρωποι γράφουν ακόμα σε μένα.»\nΒόλος: Aνακοίνωσε τη λύση του συμβολαίου με Νίνη (p)\nΗ Πρέμιερ Λιγκ θέλει αλλαγή των κανονισμών για τους νεαρούς παίκτες


KAGEM: Όχι στο ρεβανσισμό, ναι στο ξεκαθάρισμα...\nΌχι στο ρεβανσισμό, ναι στο ξεκαθάρισμα...\nΑπό τον Νίκο Γίστο\nΠολλές φορές διάβασα ότι θα υπάρξει ρεβανσισμός από το ΠΑΣΟΚ, ότι θα κυνηγηθούν Νεοδημοκράτες και ότι γαλάζιες εταιρίες θα αντικατασταθούν από πράσινες. Δεν πιστεύω σε καμία περίπτωση ότι ο Παπανδρέου θα επιτρέψει κάτι τέτοιο γιατί είναι εντελώς εκτός του ήθους και ύφους του. Επιπλέον, το ΠΑΣΟΚ χρωστάει σε μεγάλο βαθμό τη μεγάλη του νίκη στα blogs τα οποία δεν σταμάτησαν να καταγγέλλουν τα σκάνδαλα και τις ατασθαλίες στελεχών της απελθούσης κυβέρνησης. Ο καιρός που κάποιος μπορούσε να τα έχει καλά με τα ΜΜΕ και να κινείται αόρατα έχει περάσει, και κάθε ρεβανσιστική κίνηση θα αποκαλυφθεί.\nΕντούτοις, ο μη ρεβανσισμός προς τον πολίτη που υποστηρίζει τη Νέα Δημοκρατία δεν σημαίνει ότι...\nπρέπει να παραμείνουν όσοι λυμαίνονταν δημόσιο χρήμα επειδή είχαν καλές σχέσεις με στελέχη της κυβέρνησης. Αν συνεχίσουν να υπάρχουν λαμόγια είτε μπλε είτε πράσινα δεν θα μπορέσουμε ποτέ να πάμε μπροστά. Ήδη αποκαλύφθηκαν από τα blogs ο τρόπος που έπαιρναν φωτογραφικούς διαγωνισμούς εταιρίες όπως η V+O του Βαρβιτσιώτη και η CITIVAS του Φλέσσα. Διαβάζουμε για Siemens, RTL, deutshce telecom μεταξύ άλλων. Το ΠΑΣΟΚ πρέπει να κινηθεί με διαφάνεια στο έργο του, κάνοντας διαγωνισμούς και οι πρώην υμέτεροι να ελεγχθούν για τον τρόπο που έλαβαν τόσο δημόσιο χρήμα.\nΑναρτήθηκε από synergatis στις 10/08/2009 06:11:00 μ.μ.


ArtAZ - SURPRISE 7 - PRESS KIT\nSURPRISE 7 - PRESS KIT\nAccess the material you need to help us promote SURPRISE 7 in the media | Το υλικό που χρειάζεστε για να βοηθήσετε στην προώθηση της ΕΚΠΛΗΞΗς στα MME\nΖωγράφοι, φωτογράφοι, γλύπτες, illustrators και καλλιτέχνες όλων των ειδικοτήτων, από την Ελλάδα και το εξωτερικό, προσφέρουν αφιλοκερδώς τα έργα τους για να στηρίξουν τους άστεγους της Αθήνας. H πρωτοβουλία ξεκίνησε το 2009 από την εικαστική πλατφόρμα του artAZ και, μέσα από την αγάπη του κοινού, καθιερώθηκε σαν ετήσιος θεσμός. Οι καλλιτέχνες δημιουργούν έργα μικρής διάστασης που διατίθενται σε ενιαία συμβολική τιμή (50 €), ώστε να μπορεί ο καθένας να υποστηρίξει τον σκοπό και ταυτόχρονα να αποκτήσει ένα πολύτιμο ενθύμιο. Ποια είναι η έκπληξη; Η υπογραφή του καλλιτέχνη είναι κρυμμένη και η ταυτότητα του αποκαλύπτεται μετά την αγορά του έργου! Η ομάδα της ΕΚΠΛΗΞΗς σας καλεί να διαλέξετε, ανεπηρέαστα, τα έργα που μιλάνε στην καρδιά σας. Στην έκθεση συμμετέχουν καταξιωμένοι, ανερχόμενοι και πρωτοεμφανιζόμενοι καλλιτέχνες, που ανήκουν σε διαφορετικές σχολές και εκφράζονται σε διαφορετικά μέσα, ενώ τα έργα τους άλλοτε παραπέμπουν στον δημιουργό τους και άλλοτε είναι παραπλανητικά. Η εικαστική κοινότητα ενώνεται σε ένα δημιουργικό παιχνίδι αγάπης και προσφοράς.\nΗ έκθεση έχει ήδη ξεκινήσει online στο λήμμα "SURPRISE" στο artAZ (www.artaz.gr). Νέα έργα προστίθενται σε καθημερινή βάση, μέχρι την τελευταία στιγμή. Κάθε έργο έχει τον δικό του κωδικό αριθμό, που αντικαθιστά το όνομα του καλλιτέχνη. Οι ενδιαφερόμενοι μπορούν να δουν όλα τα έργα της Έκθεσης και να σημειώσουν τους κωδικούς της επιλογής τους προκαταβολικά. Μεταξύ 26 - 28 Φεβρουαρίου 2016, η έκθεση θα φιλοξενηθεί στον χώρο «ΓΗ Κ44», όπου θα γίνει η ζωντανή παρουσίαση και η πώληση των έργων. Τα έσοδα από τις πωλήσεις θα διατεθούν στο Πρόγραμμα Στήριξης Αστέγων της ΚΛΙΜΑΚΑ ΜΚΟ.\nΠώληση έργων: Σάββατο 27 & Κυριακή 28/2, 12:00 - 20:00\nΦΩΤΟΓΡΑΦΙΕΣ ΟΛΩΝ ΤΩΝ ΕΡΓΩΝ ΕΙΝΑΙ ΔΙΑΘΕΣΙΜΕΣ ΣΕ ΧΑΜΗΛΗ ΑΝΑΛΥΣΗ ΣΤΗ ΣΕΛΙΔΑ ΤΗΣ ΕΚΘΕΣΗΣ (ΠΑΤΉΣΤΕ ΕΔΩ).\nΕΠΙΛΟΓΗ ΦΩΤΟΓΡΑΦΙΩΝ ΧΑΜΗΛΗΣ ΑΝΑΛΥΣΗΣ ΘΑ ΒΡΕΙΤΕ ΣΤΟ IMAGE GALLERY ΣΤΟ ΚΑΤΩ ΜΕΡΟΣ ΤΗΣ ΣΕΛΙΔΑΣ\nΦΩΤΟΓΡΑΦΙΕΣ ΥΨΗΛΗΣ ΑΝΑΛΥΣΗΣ ΜΠΟΡΕΙΤΕ ΝΑ ΚΑΤΕΒΑΣΕΤΕ ΑΠΕΥΘΕΙΑΣ ΠΑΤΩΝΤΑΣ ΕΔΩ\nΜΠΟΡΕΙΤΕ ΕΠΙΣΗΣ ΝΑ ΚΑΤΕΒΑΣΕΤΕ ΑΠΕΥΘΕΙΑΣ ΤΙΣ ΦΩΤΟΓΡΑΦΙΕΣ ΠΟΥ ΑΚΟΛΟΥΘΟΥΝ ΣΕ ΥΨΗΛΗ ΑΝΑΛΥΣΗ ΠΑΤΩΝΤΑΣ ΤΟ ΚΕΙΜΕΝΟ ΚΑΤΩ ΑΠΟ ΤΙΣ ΕΙΚΟΝΕΣ\nARTWORK 74 ARTWORK 66 ARTWORK 68\nARTWORK 73 ARTWORK 67 ARTWORK 38\nARTWORK 89 ARTWORK 89\nARTWORK 70 ARTWORK 70\nARTWORK 33 ARTWORK 33\nARTWORK 4 ARTWORK 4\nARTWORK 6 ARTWORK 6\nARTWORK 17 ARTWORK 17\nARTWORK 14 ARTWORK 14\nARTWORK 32 ARTWORK 32\nARTWORK 34 ARTWORK 34\nARTWORK 39 ARTWORK 39\nARTWORK 81 ARTWORK 81\nARTWORK 40 ARTWORK 40\nARTWORK 115 ARTWORK 115\nARTWORK 117 ARTWORK 117\nARTWORK 116 ARTWORK 116\nARTWORK 121 ARTWORK 121\nMore in this category: « SURPRISE 7 - CRISIS EDITION - THE INFO SURPRISE 7 - OPEN CALL FOR ARTISTS »


Φιλολογικό Φροντιστήριο Σύγχρονο - Καρδίτσα: Συντακτικό λατινικών: Χρονικές προτάσεις\nΟι χρονικες προτασεις εκφερονται:\nμε οριστική όλων των χρόνων, όταν φανερώνουν ένα πραγματικό γεγονός:\ni. κατά τη διάρκεια του οποίου θα γίνει κάτι:\n* dum vivo, spero (= όσο ζω ελπίζω)\nii. που πριν από αυτό θα γίνει κάτι:\n* postquam hostes flumen transierunt, proelium commisum est (αφού οι εχθροί πέρασαν τον ποταμό άρχισε η μάχη)\niii. που ύστερα από αυτό γίνεται ή έγινε ή θα γίνει κάτι:\n* domi mansinus, dum pater rediit (= μείναμε στο σπίτι, ώσπου επέστρεψε ο πατέρας\nμε υποτακτική όταν φανερώνουν:\n* domi manebimus, dum pater redeat (= θα μείνουμε στο σπίτι, ώσπου να επιστρέψει ο πατέρας)\nii. επιδιωκόμενο σκοπό:\n* expectabamus, dum hostes flumen transirent (= περιμέναμε, ώσπου οι εχθροί να περάσουν το ποτάμι)\n* Όταν η χρονική πρόταση φανερώνει πράξη που πρόκειται να γίνει (και δεν εκφράζεται επιθυμία ή επιδιωκόμενος σκοπός) εκφέρεται με οριστική μέλλοντα (συνήθως συντελεσμένου): cum Romam venero, tibi scribam (= όταν θα έρθω στη Ρώμη, θα σου γράψω).\n* Με υποτακτική εκφέρονται οι χρονικές προτάσεις ύστερα από γενικές και αόριστες εκφράσεις όπως est dies, est tempus κλπ.: fuit tempus, cum Germanos Galli virtute superarent (= υπήρξε καιρός, όταν οι Γαλάτες ξεπερνούσαν τους Γερμανούς στην ανδρεία).\nοι χρονικές προτάσεις που φανερώνουν επανάληψη πράξεως εκφέρονται με οριστική και:\ni. όταν φανερώνουν γενικά αόριστη επανάληψη, με οριστική κάποιου αρκτικού χρόνου:\n* cum sumus negotiis vacui, tum cupimus aliquid videre, audire, addiscere (= όταν είμαστε ελεύθεροι από απασχολήσεις, τότε επιθυμούμε να βλέπουμε, να ακούμε, να μαθαίνουμε κάτι)\nii. όταν φανερώνουν αόριστη επανάληψη στο παρελθόν με οριστική παρατατικού ή υπερσυντελίκου:\n* cum ruri eram, ad te adibam (= όποτε ήμουν στην εξοχή, ερχόμουν σε σένα)\n1. Κάτι το σύγχρονο: στην περίπτωση αυτή εισάγονται με τους συνδέσμους dum, quoad, και quamdiu και εκφέρονται με οριστική. Ειδικότερα ο συγχρονισμός περιλαμβάνει δυο κατηγορίες:\ni. παράλληλη διάρκεια (= εφόσον, όσο)\nii. μια συνεχιζόμενη πράξη (= χρονική πρόταση) στη διάρκεια της οποίας συμβαίνει μια άλλη πράξη (= κύρια πρόταση) Η χρονική πρόταση εισάγεται μόνο με το dum (= ενώ) και εκφέρεται πάντα με οριστική ενεστώτα, οποιοσδήποτε κι αν είναι ο χρόνος της κύριας πρότασης.\n2. Κάτι το προτερόχρονο: στην περίπτωση αυτή οι χρονικές προτάσεις εισάγονται με τους συνδέσμους: postquam (= αφού), ubi, ut (= όταν, μόλις), simulac (simul atque), cum primum (= μόλις). Εκφέρονται με οριστική, που για το παρελθόν είναι η οριστική παρακειμένου (ή του υπερσυντελίκου).\n3. Κάτι το υστερόχρονο: στην περίπτωση αυτή οι χρονικές προτάσεις εισάγονται με τους συνδέσμου: antequam (ή χωριστά ante … quam) (= πριν), priusquam (ή χωριστά prius … quam) (= πριν), dum, donec, quoad (= μέχρι). Εκφέρονται με οριστική όταν η πράξη ενδιαφέρει μόνο από χρονική άποψη, και με υποτακτική όταν η πράξη περιγράφεται ως προσδοκία ή επιδίωξη.\nο χρονικός συνδεσμος cum\nΧρονικός cum + οριστική οποιουδήποτε χρόνου: προσδιορίζει απλώς το χρόνο.\nΕπαναληπτικός cum + οριστική: εκφράζει την επανάληψη (οσάκις, όταν, κάθε φορά). Ο επαναληπτικός cum με οριστική αρκτικού χρόνου και με αρκτικό χρόνο στην κύρια πρόταση δηλώνει την αόριστη επανάληψη στο παρόν και μέλλον. Ο επαναληπτικός cum με οριστική ιστορικού χρόνου δηλώνει την αόριστη επανάληψη στο παρελθόν.\nΑντίστροφος cum + οριστική παρακειμένου: στην κύρια πρόταση υπάρχουν τα μόρια vix, aegre (= μόλις και μετά βίας). Λέγεται αντίστροφος, διότι στην πραγματικότητα (νοηματικά) κύρια πρόταση είναι η χρονική και δευτερεύουσα είναι η κύρια π.χ. vix animum somno dederat, cum repente apparuit ei species horrenda (= μόλις είχε παραδώσει την ψυχή του στον ύπνο, όταν ξαφνικά εμφανίστηκε σ’ αυτόν μια φρικτή μορφή ó αφού είχε παραδώσει την ψυχή του στον ύπνο, εμφανίστηκε σ’ αυτόν μια φρικτή μορφή).\nΟ ιστορικός – διηγηματικός cum χρησιμοποιείται πάντα για διηγήσεις του παρελθόντος και εκφέρεται με υποτακτική, γιατί φανερώνει σχέση αιτίου και αιτιατού ανάμεσα στη δευτερεύουσα και την κύρια πρόταση. Όταν εκφέρεται με υποτακτική παρατατικού δηλώνει το σύγχρονο στο παρελθόν ενώ όταν εκφέρεται με υποτακτική υπερσυντελίκου δηλώνει το προτερόχρονο στο παρελθόν.\nπαρατηρησεισ σχολικου βιβλιου:\n* Οι χρονικές προτάσεις που εισάγονται με το postquam (αφού), ubi και ut (όταν, μόλις) και simul (μόλις) εκφράζουν το προτερόχρονο. Όταν αναφέρονται στο παρελθόν, συνήθως εκφέρονται με την οριστική του παρακειμένου (μάθημα 11, σελίδα 94)\n* Ο σύνδεσμος cum με την οριστική του παρακειμένου, συχνά με το επίρρημα repente (= ξαφνικά), δηλώνει αιφνίδιο γεγονός. Στην κύρια πρόταση (σε παρατατικό ή υπερσυντέλικο) υπάρχουν συνήθως τα μόρια vix (vixdum), aegre (μόλις και μετά βίας) κλπ. Ο cum αυτός ονομάζεται αντίστροφος (cum inversum). (μάθημα 14, σελίδα 112)\n* Ο σύνδεσμος cum με οριστική εκφράζει την επανάληψη (οσάκις, όταν) π.χ. cum civitas bellum gerit (gerebat), magistratus creantur (creabantur). (μάθημα 15, σελίδα 120).\n* Ο σύνδεσμος dum ακολουθείται από οριστική του ενεστώτα ανεξάρτητα από το χρόνο της κύριας πρότασης, όταν εκφράζει πράξη ταυτόχρονη με εκείνη της κύριας: πρόκειται για λατινισμό. (μάθημα 20, σελίδα 147).\n* Για τις διηγήσεις του παρελθόντος χρησιμοποιείται πολύ συχνά ο σύνδεσμός cum με υποτακτική παρατατικού (για πράξη σύγχρονη) και υπερσυντελίκου (για πράξη προτερόχρονη). Ο cum αυτός, που αποδίδεται με το "όταν" είναι γνωστός ως ιστορικός ή διηγηματικός, και δεν έχει κάτι αντίστοιχο στα αρχαία ελληνικά.\na Ο χρονικός cum με οριστική μας πληροφορεί απλώς για το χρόνο που έγινε κάτι π.χ. cum venit = όταν ήλθε, τότε που ήλθε. Αντίθετα ο ιστορικός cum υπογραμμίζει τη βαθύτερη σχέση της δευτερεύουσας με την κύρια πρόταση, δημιουργεί μια σχέση αιτίου και αιτιατού ανάμεσά τους. Είναι φανερός εδώ ο ρόλος του υποκειμενικού στοιχείου που υπάρχει στην υποτακτική. η πρόταση cum venisset σημαίνει όταν ήλθε, ως αποτέλεσμα του ότι ήλθε.\n1. παράλληλη διάρκεια\ndum quoad quamdiu\nοριστική (ίδιος χρόνος με αυτόν της προσδιο- ριζόμενης πρότασης).\npostquam, ut, simul, cum primum, ubi\ndum, donec, quoad, priusquam, antequam\nοριστική (μόνο χρονική σημασία)\nυποτακτική (επιδίωξη, προσδοκία)\nBy Δημήτρης στις Νοεμβρίου 30, 2010


https://selfservice.gr Νέοι κύβοι Κnorr για γεύση χωρίς αλάτι – selfservice.gr | Σελφ σέρβις\nΝέοι κύβοι Κnorr για γεύση χωρίς αλάτι\nΜία νέα γευστική πρόταση παρουσιάζει η Knorr, με τους νέους κύβους χωρίς αλάτι, που προσθέτουν γεύση σε κάθε πιάτο, προσφέροντας στον χρήστη τους τη δυνατότητα προσθήκης της ποσότητας αλατιού που επιθυμεί. Οι κύβοι Knorr χωρίς αλάτι διατίθενται σε τρεις γεύσεις (κότας, λαχανικών και για βοδινό) και είναι φτιαγμένοι από ένα μείγμα λαχανικών, μυρωδικών και καρυκευμάτων, όπως δεντρολίβανο, μοσχοκάρυδο και κουρκουμά.\nΠαράγονται με λαχανικά αειφόρου γεωργικής καλλιέργειας και με κρέας από κότες ελευθέρας βοσκής και κρέας βοδινού από αειφόρες κτηνοτροφικές μονάδες. Δεν περιέχουν γλουτένη, τεχνητά ενισχυτικά γεύσης και άλλες τεχνητές χρωστικές. Απευθύνονται σε εκείνους που προσέχουν το αλάτι για λόγους υγείας, που επιλέγουν την υγιεινή διατροφή και την σωματική άσκηση, αλλά και σε όσους θέλουν να μαγειρεύουν υγιεινά και θρεπτικά.\nΝέα εποχή για τις συσκευασίες των προϊόντων\nΣυλλεκτικές συσκευασίες ΤΡΟΥ ΛΟΚΑΛ από τη FIX Hellas\nΝέα Μαρμελάδα από την St. Dalfour, Μήλο & Κανέλα


Viral: Γειτόνισσες στην Πτολεμαΐδα βρήκαν τρόπο να πίνουν μαζί το καφεδάκι τους παρά την καραντίνα | Grevenamedia.gr - 24 ώρες Τοπικές ειδήσεις Δυτ Μακεδονίας\n30 Μαρ, 2020 Δυτ. Μακεδονία, Κοζάνη, Πολιτιστικά 0\nΣτην εποχή του social distancing και της καραντίνας, υπάρχουν εκείνοι που αρνούνται να αφήσουν τον κορωνοϊό να τους στερήσει τις μικρές χαρές χαρές της ζωής και της συνήθειες χρόνων που δίνουν χρώμα στη ζωή τους!\nΜια φωτογραφία από την Πτολεμαϊδα, στην οποία βλέπουμε τρεις χαμογελαστές γειτόνισσες σε μια πολυκατοικία να πίνουν το πρωινό τους καφεδάκι από απόσταση κάνει τις τελευταίες ώρες τον γύρο του διαδικτύου! Είναι πραγματικά συγκινητικό να προσέχει κανείς ότι οι φιλίες χρόνων δεν έχουν επηρεαστεί από την πανδημία του κορωνοϊού και οι άνθρωποι προσπαθούν να βρουν λύσεις για να απολαμβάνουν την παρέα των αγαπημένων τους, τηρώντας παράλληλα τις οδηγίες του social distancing.\nΣε μια πολυκατοικία της Πτολεμαΐδας λοιπόν, μερικές γειτόνισσες συνεχίζουν να απολαμβάνουν παρέα τον πρωινό καφέ τους, η καθεμία ωστόσο καθισμένη στην είσοδο του σπιτιού τους, αποφεύγοντας την άμεση επαφή, μένοντας όμως η μια κοντά στην άλλη! Η φωτογραφία έχει σκορπίσει παράλληλα συγκίνηση και χαμόγελα στα κοινωνικά δίκτυα και όλοι δίνουν συγχαρητήρια στις κυρίες που βρήκαν αυτόν τον ευφυή τρόπο για να συνεχίζουν να μοιράζονται την ιεροτελεστία του καφέ, έστω από απόσταση.\nΤη φωτογραφία μοιράστηκε στο προφίλ του ο δημοσιογράφος Ευθύμιος Σαββάκης και μετρά χιλιάδες like και εκατοντάδες κοινοποιήσεις. Δείτε παρακάτω την ανάρτηση που έγινε viral!\nΠροηγούμενο Ο νέος χάρτης της πανδημίας στην Ελλάδα- Ποιες περιοχές έχουν κρούσματα και ποιες έμειναν αλώβητες\nΕπόμενο Έφθασαν τους 40 οι νεκροί- Κατέληξε άνδρας στην Καστοριά